Tanınmış idmançı: “Xaricdən süpürgəçini gətirib “məşqçi” kimi təqdim edirlər”\n28 iyul, 2021 [10:52]\nAzərbaycan olimpiyaçılarının, xüsusilə də boksçularımızın “Tokio-2020” Olimpiya Oyunlarında uğursuz iştirakı sosial şəbəkələrdə ciddi narazılığa səbəb olub.\n2014-cü ildən Azərbaycan millisinə cəlb edilmiş kubalı boksçu Lorenzo Sotomayorun 1/16 finalda gürcüstanlı boksçu Əsgərxan Madiyevə uduzması da bir başqa “hadisə” oldu.\nSotomayor Azərbaycanda sosial şəbəkə istifadəçilərinə çox yaxşı tanışdır: dəstə-dəstə 100 manatlıq əskinaslarla şəkil çəkdirməsi, əyləncələrini əks etdirən görüntüləri bölüşməsi və s.\nHətta bu idmançıya Azərbaycan Boks Federasiyası tərəfindən birdəfəlik 600 min manat ödəniş olunması, həmçinin, ildə 100 min manatdan çox maaş alması ilə bağlı məlumatlar paylaşılır.\nBizimyol.info bu məsələ ilə bağlı dəfələrlə Boks Federasiyasına zəng etsə də, ordan münasibət öyrənmək, açıqlama almaq mümkün olmadı. Lakin onu demək olar ki, bu və digər idman sahəsində “uğurlar qazanmaq üçün” xaricdən legioner idmançılar gətirilməsi nə ilk, nə də yeganə hal deyil.\nBəzi xarici idmançıların familiyalarını “milliləşdirməklə” idmanda uğur qazanmaq cəhdlərinin boşa çıxdığı vaxtlar az olmayıb. Xatırladaq ki, Azərbaycan indiyədək Koreyadan otüstü xokkeyçilər, Bolqarıstandan fiqurlu konkisürənlər, Dağıstandan boksçular, Çexiya, Latviya və digər ölkələrdən qadın voleybolçular alaraq “milliləşdirib”.\nTürkiyəli güləşçi Rıza Kayaalp hələ 2011-ci ildə açıqlamışdı ki, Azərbaycan Güləş Federasiyası ona transfer üçün 1 milyon ABŞ dolları, ayda isə 15000 ABŞ dolları maaş təklif edib, o isə bundan imtina edib.\nGörəsən, bu və digər idman sahələrinə məsul məmurlarımız “legioner”lərə pul paylamaqla nəyə nail olmağa çalışırlar? Öz pulları deyil, bəlkə, ona görədir? Xüsusilə də, son zamanlar boksçularımızın beynəlxalq yarışlarda göstərdiyi zəif çıxışlar bir çox suallara səbəb olur? Özümüzdə yetərincə bacarıqlı, gələcəyi parlaq gənclər yoxdurmu?\nBu və digər suallarımızı tanınmış boksçu, əməkdar məşqçi Vüqar Ələkbərova ünvanladıq.\nQeyd edək ki, Vüqar Ələkbərov 2000-ci ildə Avstraliyanın Sidney şəhərində baş tutan XXVII Yay Olimpiya Oyunlarında bürünc medal qazanıb. O, həm də Olimpiya Oyunlarının boks yarışlarında medal qazanan birinci Azərbaycanlı idmançı kimi tarixə düşüb. XXVII Yay Olimpiya Oyunlarında qazandığı nailiyyətlərə görə "Tərəqqi" medalı ilə təltif edilib.\nV.Ələkbərov Bizimyol.info-ya bildirib ki, Azərbaycanda yetərincə ümid bəxş edən gənc boksçular var.\n“Lakin onlara heç bir qayğı, diqqət göstərilmir. Sotomayoru Azərbaycan çempionatının yarımfinalında nakauta salan Elnur Süleymanov kimi gəncin üstündən xətt çəkdilər. Bir idmançı hansısa yarışda bir dəfə uduzdusa, vəssəlam, onun üzərindən xətt çəkilir, bütün qapılar üzünə bağlanır. Boks Federasiyasında olan problemlər bizim ağrılı yerimizdir. Bu barədə geniş müzakirələrimiz olacaq. Qoy, bu Olimpiya Oyunları bitsin, bütün iradlarımızı daha geniş şəkildə bildirəcəyik. Federasiyada uzun illərdir biabırçı vəziyyət hökm sürür, bir boks məktəbi yoxdur, yerli idmançı yetişdirməyə həvəs göstərilmir. Boksun inkişafını istəyən yerli məşqçilərimiz isə öz imkanları ilə iş görməyə, min bir çətinliklə boksçu yetişdirməyə çalışır”, - deyə V.Ələkbərov vurğulayıb.\nO qeyd edib ki, Federasiyada baş verən “oyunlar”dan federasiya prezidenti, FHN başçısı Kəmaləddin Heydərovun xəbəri yoxdur.\n“Kəmaləddin müəllim çox gözəl insandır. Fürsət düşəndə dərdimizi ona deyə bilirik, idmançılara həmişə qayğı ilə yanaşır. Lakin Kəmaləddin müəllim nazirdir, onun başqa işləri var. Federasiyaya aid işləri həvalə etdiyi bəzi adamlar isə öz işlərinə ciddi və məsuliyyətlə yanaşmırlar. Sosial şəbəkələrdə klounluq edən adamlara pul buraxırlar, parlaq gənclərin isə yolunu bağlayırlar. Bu barədə mən rəhmətlik Azad müəllimə (Azad Rəhimov – red.) demişdim, lakin təəssüflər olsun ki, hələ də bir çox problemlər həllini tapmayıb”, - deyə idmançı qeyd edib.\nBizimyol.info-nun “Federasiyada korrupsiya halları var?” sualına o belə cavab verib: “Korrupsiya barədə dəqiq söz deyə bilmərəm, amma görünür ki, o adamların xüsusi maraqları var. Hansısa maraqları olmasa, bu qədər absurd hərəkətləri niyə etsinlər? Kubada olimpiya çempionu 40 dollar maaş alır. Gedib xaricdən hansısa süpürgəçini gətirirlər, Kəmaləddin Heydərova “məşqçi” kimi təqdim edirlər. Onu aldadırlar, arxayın edirlər, məşqçini yola salanda da deyirlər ki, bəs bilməmişik, bizim günahımız deyil... Legionerlərə külli miqdarda pul ayrılır, ortada heç nə yox. Azərbaycan yığmasında hər il məşqçi dəyişilir. Amma nəticələrimiz ildən ilə zəifləyir”.


Bakutel-2016-da 4G-nin gücünü Azercell-lə sına! » GundemXeber İnformasiya Portalı\nGundemxeber.az » Maraqlı » Bakutel-2016-da 4G-nin gücünü Azercell-lə sına!\nBakutel-2016-da 4G-nin gücünü Azercell-lə sına!\nTarix: 29-11-2016, 18:18 Bölmə :Maraqlı Baxış: 156\nÖz abunəçilərini sərfəli və sürətli internet xidməti ilə təmin edən Azercell Telekom onların həyat şəraitini bir çox aspektlərdə yaxşılaşdırmaq məqsədilə ən son innovasiyaların tətbiqinə əsaslanan strategiyasını davam etdirir. Yeni simsiz, geniş əhatəyə malik xidmətlər Azercell müştərilərinə yaşadıqları yerdən asılı olmayaraq, internet vasitəsilə öyrənmək, işləmək və əyləncəli vaxt keçirməyə imkan yaradacaq.\nBu baxımdan, Beynəlxalq Telekommunikasiya və İnformasiya Texnologiyaları Bakutel 2016 sərgi-konfransında, Azercell məmnuniyyətlə stend ziyarətçilərinə yüksək sürətli Mobil İnternetin gücünü nümayiş etdirir. Buraya müxtəlif ağıllı (smart) cihazlar, o cümlədən məlumatların toplanmasına və mübadiləsinə, mövcud şəbəkə infrastrukturunda obyektlərin uzaqdan idarə edilməsinə, iş mühitində effektivliyin artırılmasına səbəb olan elektron cihazlar, və yaxud proqram təminatı ilə təchiz edilmiş intellektual nəqliyyat sistemi ilə təmsil olunmuş Əşyalarıın İnterneti (Internet of Things) daxildir.\nŞirkətin geniş stendi üç hissədən ibarətdir və hər bir hissə Mobil Internetin müasir insanın həyatı və asudə vaxtının ayrılmaz hissəsi olduğunu bariz şəkildə nümayiş etdirir.\nHəyat və Təhsil üçün İnternet:\nBu hissədə, biz rekord sürətədək çatan 4G+ cihazını sınaqdan keçirmək üçün ziyarətçiləri Azərcell-in müasir stendinə dəvət edirik.\nBurada, həmçinin, ən son texnoloji innovasiyalar və Azercell-in yüksək sürətli internet əsasında təmin etdiyi müxtəlif məhsullar və xidmətlər, məsələn artıq məşhur olan Bookmate əlavəsi, Video streaming (Video axını), eləcə də Əşyaların İnternetinə aid ən son cihazlar və yeniliklər, məsələn, Microsoft HoloLens, Leap Motion, Smart Home (Ağıllı Ev) sisteminin komponentləri kimi nümayiş olunan Smart Traveler Bag (Ağıllı Səyahətçi Çantası), Smart Door Bell (Ağıllı Qapı Zəngi), valideynlər üçün nəzarət cihazı Mother(Ana), həmçinin İnternet əsaslı xidmətlər olan Coursera’s Massive Açıq Onlayn Kursları, Kodak Smart və sair trendlər və məhsullar nümayiş olunur.\nBakutel 2016 sərgisinin açılış günündə Azercell Telekom dünyanın məşhur Music Streaming (musiqi axını) xidməti olan Zvooq əlavəsini rəsmi istifadəyə verir. Xatırladaq ki, bu xidmət ilk dəfə Azercell-in Bakutel 2015 stendində qonaqlar sınaqdan keçirmşdi. Azercell abunəçiləri ayda yalnız 3.5 AZN abunə haqqı ödəməklə, Zvooq əlavəsi üçün eksklüziv təklif qazanır: mobil telefonun balansı vasitəsilə rahat ödəmə imkanı, musiqi yükləmə, oflayn rejimdə istifadə, reklamsız və ötürmə məhdudiyyəti olmadan HQ (yüksək keyfiyyətli) striminq və yükləmə. Zvooq əlavəsi indi Azərbaycanda yalnız Azercell müştəriləri üçün eksklüziv təklif olunur: https://www.azercell.com/az/personal/services/partner_services/zvooq/\nPeşəkar inkişafla maraqlanan şəxslər eyni zamanda stenddə təklif olunan Azercell Akademiyasının təhsil xidmətləri ilə tanış ola bilərlər. Gənc şirkətlər və sahibkarlar isə Bakutel 2016 sərgisində öz yeni layihələrini təqdim edən Barama İnnovasiya və Sahibkarlıq Mərkəzinin dəstəyindən yararlana bilər.\nBiznes üçün İnternet güşəsində Azercell-in korporativ müştəriləri şirkətin yeni həlləri ilə tanış ola, eləcə də peşəkar agentlərdən məsləhətlər ala bilərlər.\nÖz təşkilatı daxilində müasir kommunikasiya vasitəsilə əməkdaşların iş effektivliyini artırılması ilə maraqlanan şirkətlərə isə eksklüziv və müasiri həll yolu təklif olunur., Virtual ATS korporasiyalara düzgün vahid kommunikasiya sisteminin bütün faydalarını təklif edir. Azercell-in texnoloji tərəfdaşı olan Defne şirkətinin yeni Virtual ATS həlli vasitəsilə təklif etdiyi bu xidmət korporativ abunəçilərə bu sahədə fiziki avadanlıqlar quraşdırmadan rabitərdə yeni mərhələdən faydalanmaq imkanı verir.\nAzercell-in Virtual ATS xidməti bütün ofis və əməkdaşları bir ümumi şəbəkədə birləşdirir ki, bura həm mobil, həm də stolüstü telefonlar daxildir. Virtual ATS xidməti uzaq olan mobil istifadəçilərin şirkətlə əlaqəsini təmin edir və əlavə xidmətlər təklif etməklə daxili kommunikasiyanın daha səmərəli olmasına nail olur və yüksək keyfiyyətə zəmanət verir.\nƏyləncə üçün İnternet: Gənclərin sevimlisi sayılan bu bölmədə Azercell hər kəsə 4G vasitəsilə ən zəngin texnoloji əyləncə proqramlarını- yarışan maşınları, Xbox One və Virtual Reality Set oyunlarını, Selfie Tennis, Asphalt 8 və əlbəttə ki, müxtəlif mükafatlar nəzərdə tutan maraqlı viktorinalar təklif edir.\nBeləliklə, Azercell ən son innovasiyalar vasitəsilə 4G gücünü sınaqdan keçirmək üçün hamını yeni Bakutel stendinə dəvət edir!\n2016-cı ildə Bakı və Abşeron yarımadasında 4G şəbəkəsinin 85%-ə qədər gücləndirilməsinə nail olmuş Azercell Telekom, 2017-ci ildən başlayaraq Azərbaycanın bütün bölgələrində 4G şəbəkəsini daha da genişləndirməyi hədəfə almışdır. Azercell həm də keçən il öz mobil internet tariflərində 55 faiz endirim etmiş, İphone 7 və 7+, General Mobile kimi bir sıra sərfəli smartfon kampaniyaları keçirmiş və eksklüziv təkliflərə imza atmışdır. Xatırladaq ki, 2016-cı ilin may ayından başlayaraq, bütün Azercell abunəçiləri 4G xidmətini dəstəkləyən SİM-kartlarını ödənişsiz əldə etmək imkanı qazanmışdır. Nəticədə, Azercell abunəçiləri arasında 2016-cı il üzrə Mobil İnternetdən istifadə həcmi 60% artmışdı. Hazırda Azercell ölkədə ilk və ən geniş LTE (4G) şəbəkəsini təqdim edir.\nAzercell-dən iPhone 7! Hədsiz İnternetlə, ilkin ...\nİndi 4G surətini Azercell-lə yaşamaq daha asan! ...\n4G indi burada! ...\nAzercell-dən cəbhə xəttinə dəstək ...\nAzercell-in ekspres ofisləri indi daha müasir və ...\nAzercell-lə sərfəli internet hər yerdə ...


“Gömrük Komitəsi qurd ürəyi yeyib” » "Dünya" informasiya agentliyi\n“Gömrük Komitəsi qurd ürəyi yeyib” - Ekspert\nTarix: 12-09-2019, 17:10 | Çap et\nÖtən gün Dövlət Gömrük Komitəsi və “Huawei Tech. Azerbaijan” MMC arasında əməkdaşlığa dair niyyət protokolu imzalanıb.\nYenisabah.az xəbər verir ki, anlaşmanı şərh edən ekspert Osman Gündüz deyib ki, Huawei şirkəti ilə ABŞ və bir neçə aparıcı ölkələrin davası hələ bitməmiş bu tip addımların çox riskli olduğunu düşünür:\n“Məlum olduğu kimi ABŞ global Huawei şirkətini telefonlardakı proqram təminatlatında yerləşdirdiyi xüsusi kodlar vasitəsilə məlumatları oğurlamaqda və Çin hökumətinə ötürməkdə günahlandırır. Bu ölkələr Huawei-in milyardlarla marketinq siyasəti və ucuz məhsul satmasını da Çin hökumətinin dəstəyilə olduğunu iddia edirlər. 5G reallaşanda bu məsələ daha da ciddiləşdi. Şirkət də bütün bunları təkzib edir.\nHəm də, gizli deyil ki ölkəmizdə Gov.az sektorunda təhlükəsizliyə cavabdeh dövlət qurumu olan XDMX-nin da bu istiqamətdə yazılmayan tövsiyyələri var.\nÜmumiyyətlə, bizdə dövlət sektorunda Huawei-in xüsusi çəkisi yetərincədir. Ucuz və əlçatan olduğu üçün, güclü marketinqləri olduğu üçün bəzi dövlət qurumları bu şirkətin sistemlərinə üstünlük verib.\nHəmçinin bir sıra yeni global və regional layihələrimiz də var ki orada da Huawei iştirak edir.\nBu baxımdan düşünürəm ki XDMX ABŞ sanksiyaları və ondan doğan nəticələri və Azərbaycanın maraqlarını nəzərə almaqla aydın bir mövqe ortaya qoymalıdır”.


Dövlət Miqrasiya Xidmətinin rəisi Vüsal Hüseynov İctimai Şuranın üzvləri ilə görüşüb | Sosial Xəbər\nHome QHT Dövlət Miqrasiya Xidmətinin rəisi Vüsal Hüseynov İctimai Şuranın üzvləri ilə görüşüb\nDövlət Miqrasiya Xidmətinin rəisi, II dərəcəli dövlət miqrasiya xidməti müşaviri Vüsal Hüseynovun iştirakı ilə Dövlət Miqrasiya Xidməti yanında İctimai Şuranın növbəti iclası keçirilib.\nİclasda miqrasiya sahəsində cari vəziyyət, Dövlət Miqrasiya Xidməti ilə İctimai Şura arasında əməkdaşlığın gələcək perspektivləri və 2022-ci ilin birinci yarımili ərzində planlaşdırılan birgə layihələr, həyata keçiriləcək tədbirlər müzakirə olunub.\nDMX yanında İctimai Şuranın sədri Azər Allahverənov ötən il İctimai Şura üzvləri tərəfindən görülmüş işlər barədə məlumatları təqdim edib.\nGörüşün sonunda Dövlət Miqrasiya Xidmətinin rəisi Vüsal Hüseynov DMX yanında İctimai Şuranın sədri Azər Allahverənovu 50 illik yubileyi münasibətilə təbrik edib, qeyri-hökumət təşkilatları ilə dövlət orqanları arasında səmərəli əlaqələrin qurulmasına yönəlik uğurlu fəaliyyətini, xüsusilə Dövlət Miqrasiya Xidməti yanında İctimai Şuranın yaradılmasında və əldə olunan uğurlarda onun rolunu yüksək qiymətləndirib.\nSəmimi təbrikə və DMX yanında İctimai Şuranın fəaliyyətinə göstərdiyi dəstəyə görə Xidmət rəisinə təşəkkür edən A.Allahverənov miqrasiya sahəsində ictimai nəzarətin həyata keçirilməsinə, vətəndaş cəmiyyətinin inkişafına və milli maraqların qorunmasına istiqamətlənmiş fəaliyyətini bundan sonra da əzmlə davam etdirəcəyini söyləyib.\nPrevious articleTərtərdə mina partlaması: AAYDA əməkdaşları xəsarət aldı\nNext articleİstedadlı Əlillər İctimai birliyi İcra Başçısı ilə görüşdü


Daha 1800 dərman ucuzlaşacaq (VİDEO) | Hazara-Azeri\nDaha 1800 dərman ucuzlaşacaq (VİDEO)\nPrezident İlham Əliyevin göstərişindən sonra ölkədə dərman vasitələrinin qiymətində ucuzlaşma davam edir.\nANS TV-nin məlumatına görə, Tarif Şurası ümumilikdə 3010 dərman vasitəsinin qiymətini tənzimləyib. 1151 dərman vasitəsi isə təsdiq edilmiş qiymətlərlə artıq satışdadır. Amma dərmaların qiyməti aşağı düşsə də, apteklərdə dərman qıtlığı yaşanmaqdadır.\nŞəhər sakini Aydın Abutalıbov bildirib ki, qiymətləri endiriblər, çox sağ olsunlar: “Amma burda başqa bir problem var. Apteklərdə lazım olan dərmanlar yoxdur. Həyat yoldaşımın beli ağrayır, onun üçün axtardığım dərmanı tapa bilmirəm”.\nSöhbət qiymətləri endirilən bəzi dərmanların apteklərdən yoxa çıxmasından gedir. Əhalini də elə narahat edən budur. Çünki, əvvəllər əksər dərmanların qiymətlərinə yaxın düşmək olmurdusa, indi onları tapmaq müşkülə çevrilib. Problem tək bununla bitmir. Yolu tez-tez aptekə düşənlərdən bəziləri deyir ki, ucuzlaşma elə də çox hiss olunmur.\nŞəhər sakini Aida Qurbanova deyir ki, dərmanların qiyməti uçuzlaşma hiss olunmur, bəzi dərmanların qiyməti isə az da olsa, artıb.\nHazırda Tairf Şurası tərəfindən üç mindən çox dərmanın qiyməti tənzimlənib.\nApteklərdən bildirirlər ki, təzyiq əleyhinə, xolestirin tənzimləyici, tənəffüs xəstəlikləri, qan durulaşdırıcı, tənəffüs tərkibli dərmanların qiymətləri 6-8 dəfə aşağı salınıb.\nSatıcı Zeynəb Rəhimova bildirib ki, hazırda antibiotik və xolestirin əleyhinə dərmanların qiyməti endirilib və nəticədə sözügedən dərmanların satışı da artıb.\nBəzi dərmanların tapılmamasını isə apteklərdə belə izah edirlər.\n“Əvvələr “Eskolan” adlı dərman 35 manata satılırdısa, indi 2 manat 82 qəpiyə satılır. Nəticədə qiymətinin aşağı düşməsindən istifadə edən alıcılar, qələcəkdə “Eskolan” dərmanın qiymətinin yenidən qalxmasından ehtiyat edərək təlabatdan artıq almağa başladılar”, – deyə satıcı Murad Hidayətov vurğulayıb.\nSəhiyyə Nazirliyinin Dərmanların Keyfiyyətinə Nəzarət İnspeksiyasından bildirirlər ki, ölkə ərazisinə kifayət qədər dərman preparatı gətirilir. Ona görə də apteklərdə hər hansı bir dərmanın tapılmamasından söhbət gedə bilməz. Ola bilsin ki, bəzi aptektlərdə hər hansı dərman preparatı olmasın.\nGələn aydan etibarən isə daha 1800-ə yaxın dərmanın qiyməti tənzimlənəcək.\nTarif Şurası bəyan edir ki, dərmanların qiymətlərinin endirilməsi onların keyfiyyətinə təsir göstərməyib.\n1110 dərman vasitəsinin qiyməti 1 dekabrdan, 749 dərman vasitəsinin qiyməti isə 21 …read more\nPrevious PostÜzünüzə yaraşan saç formasını seçinNext PostTürkiyə millisinin heyəti açıqlandı


WikiZero - ABA TV\nEutelsat-Sesat peykinin əhatə dairəsi\nHəsən Zərdabi prospekti 80, Bakı, Azərbaycan\nABA TV (Azerbaijan Brodcasting Agency) — 1997-ci ildə Azərbaycanda yayıma başlayıb 2001-ci ildə bağlanan televiziya kanalı. Sahibi və rəhbəri Faiq Zülfüqarov idi.\nABA TV Azərbaycan ərazisində hər axşam saat 18:00-dan (daha sonra 17:00-dan) 22:00-a qədər "RTR" telekanalının tezliyindən yayımlanan əyləncəli, interaktiv televiziya kanalı idi. Azərbaycanda ilk interaktiv telekanal olmuşdu. Təsisçisi Faiq Zülfüqarov olub. "ABA TV" Həsən Zərdabi prospekti 80 ünvanında yerləşən binadan yayımlanırdı. (Hal-hazırda həmin binada Dövlət Sosial Müdafiə Fondu yerləşir). Ən çox tanınan "100%", "Bir cənub şəhərində", "Kontra" verilişləri idi. Televiziyanın aparıcıları arasında Azər Axşam, Günel Musəvi, Kamilə Babayeva var idi. ABA TV həmçinin peyklə yayımlanan ilk müstəqil Azərbaycan kanalı olmuşdu. EUTelSat-SESat peyki vasitəsilə yayımlanırdı. Ayrıca kanal texnologiyasına görə indiki televiziya kanallarından heç də geri qalmırdı. Azərbaycanda ilk dəfə rəqəmsal yayımlanan kanal da ABA idi. Həmçinin telekanal 1998-ci ildə Rabitə Nazirliyi ilə imzalanmış müqaviləyə əsasən Rusiyanın "ORT", "RTR" və "NTV" kanallarının Azərbaycanda yayımını həyata keçirirdi. Tarifə əsasən "NTV" kanalının 1 saatlıq yayımı 16.67 dollar, "ORT" və "RTR" telekanallarında isə 13.43 dollar müəyyənləşmişdi. Rusiya kanallarında reklam yayımlanan vaxt ABA TV efirə qoşularaq öz reklamlarını yayımlayırdı. Qazanılan gəlirin bir qismini Rabitə Nazirliyinə, bir qismini də həmin kanallara ödəyirdi. 23 may 2000-ci il tarixindən etibarən "CNN" kanalı ilə imzaladığı müqaviləyə əsasən "Azərbaycan Bülleteni" verilişində gündəlik 30 dəqiqə CNN kanalının verilişlərini azərbaycan dilində yayımlayırdı. 2000-ci ildə ABŞ-da keçirilən prezident seçkilərini canlı yayımlamışdı. Kanal 2001-ci ildə artıq gündə 3 saat deyil, 5 saat yayımlanmağa başlamışdı. Yaxın aylarda kanalın 24 saatlıq rejimə keçəcəyinə dair intro yayımlanırdı.\nABA TV-nin ANS TV ilə soyuq münasibətləri var idi. ANS TV xəbərlərində və Mirşahin Ağayev "Ötən Həftə" verilişində tez-tez ABA TV-ni tənqid edirdi. 1999-cu ildə bəzi ekspertlər ANS-in efirinə çıxaraq ABA-nın vergi ödəməsində qanunları pozduğunu deyirdilər. 21 aprel 1999-cu ildə Aqil Quliyev ABA TV-nin "News-Xəbərlər" verilişində kanal adından ANS TV-yə: -"ANS TV-yə bəyan edirik; yetər; yayımladığı böhtanlara və yalanlara son qoyulmalıdır; xalqı, düçar olduğu ANS-dən qorxu sindromundan azad etmək lazımdır; biz bəyan edirik ki, həmişə cavabsız qalan iddialarınız bu gün cavabsız qalmayacaq; burada "ABA Televiziya Şirkəti" var" deyə çıxış etmişdi.\n16 iyul 2001-ci il tarixində "Medcarting" əyləncə mərkəzində kanalın 4 illik yubileyi keçirilmişdi. Həmin mərasimdə may ayında ABŞ-a gedən Faiq Zülfüqarovun videomüraciəti yayımlanmışdı. Həmin videoda Zülfüqarov kanalın fəaliyyətini dayandırdığını açıqlamışdı. 2001-ci ilin iyul ayının 17-sində isə Faiq Zülfüqarov xalqa müraciət edərək kanalı bağladığını açıqlayacaqdı. Lakin hökumət buna icazə vermədi və kanal həmin gün efirə çıxmadı. Növbəti gün isə telefon danışığı vasitəsilə jurnalistlərlə danışan Zülfüqarov telekanalın fəaliyyətini dayandırdığını açıqladı. Beləliklə 4 il fəaliyyət göstərən ABA TV Peyk TV, BMTİ və Sara TV-dən sonra bağlanan 4-cü Azərbaycan kanalı oldu.\n1997: Bir Cənub Kəndində\n1999: Mən Azərbaycanlıyam?!\n2000-2001: Qız Qalası\n2000: 100 % (Günel Musəvi)\n2000: Kontra (müəllif və aparıcı: Dilarə Səlim)\n2000-2001: Marafon (Nərgiz Cəlilova)\n2001: Qırmızı Xətt\n2001: Show Xəbərlər (Kamilə Babayeva)\nHim-cim: (Azər Axşam)\n2000-2001: Nəm-Nəm (rejissor və dublyaj: Qurban Məsimov)\nTop 10: (Günel Musəvi)\n↑ 1,0 1,1 http://www.youtube.com/watch?v=sydexCCXRqA&list=UUADKgcIA8nEHr3haCuhp4Nw


Topuqlu ayaqqabı ağrısını necə aradan qaldırmaq olar?,doğru, topuqlu, başda, gözardı, ayaqlarınızı, bilək, bütün, ayaqqabılar, hərəkətlər, masaj, zaman, Kaşıkçının, pilates, olmaqla, bədənin, təsir, baldır, ayaqqabı, dabanının, üzərində\nFeat.Az:FeaT.Az » Xəbərlər » Xəbər » Topuqlu ayaqqabı ağrısını necə aradan qaldırmaq olar?\nXəbər / Maraqlı / Çanta - Ayaqqabı / Qadın Dünyası / Sağlamlıq\nTopuqlu ayaqqabılar xüsusilə işləyən qadınların tez-tez üstünlük verdiyi və bir o qədər də şikayət etdiyi amillər arasında ilk sırada gəlir.\nQadınlar topuqlu ayaqqabıya alternativ olaraq isə baletlərə üstünlük verir. İstər topuqlu, istərsə də düz, ayağın anatomik quruluşuna uyğun gəlməyən ayaqqabılar başda ayaq sağlamlığı olmaqla hərəkət pozğunluqları yaradaraq bütün bədənin sağlamlığına təsir edir. Klinik pilates üzrə təlimatçı Ayça Kaşıkçı bu təsirlərdən qorunmaq üçün praktik tövsiyələr verib.\nHər iki ayaqqabı çeşidinin də risklərini ayrı-ayrılıqda dəyərləndirən Kaşıkçının fikrincə, topuqlu ayaqqabı ağırlıq mərkəzini önə doğru itələdiyi üçün başda bel və onurğa sütunu olmaqla diz və baldır əzələlərinə təsir edərək ciddi problemlərin və dayanma pozğunluqlarının yaranması riskini yaradır.\nBalet ayaqqabılar isə bütün bədənin ağırlığını topuqlara sürüşdürdüyü üçün xüsusilə bilək oynaqlarında, topuqlarda və ayaqlardan yuxarıya doğru istiqamətdə ombalarda ağrıların yaranmasına, ayaq dabanının hamarlaşmasına, sümük çıxmasına və düzdabanlılıq kimi deformasiyalara səbəb ola bilər. Sağlam bir bədən duruşunun ayaqların yerə sağlam basılmasından keçdiyini vurğulayan Kaşıkçının qənaətincə, iş yaşamında və günlük yaşamda topuqlu ayaqqabılardan və ya baletlərdən vazkeçə bilmiriksə, ayaq və bilək məşqlərini gözardı etməməliyik. Bunlar hansı məşqlərdir?..\nAyağınızı yerə sağlam basın\nAyaqüstdə, ayaqlarınız yerə möhkəm basılı vəziyyətdə topuqlarınızın üzərində irəli-geri yellənmək, 10 addım irəli, 10 addım geriyə doğru gəzmək, tək ayaq üzərində sağa-sola doğru tullanmaq əsas hərəkətlərin başında gəlir. Bununla yanaşı baldırları qüvvətləndirən bütün hərəkətlər də ayaq sağlamlığının qorunmasına yardımçı olur.\nAyaqlarınızı masaj etməyi gözardı etməyin\nAyaqları masaj etmək də gözardı edilməməlidir. Hər gün bir əlinizlə digər ayağınızın daban çuxuruna dairəvi hərəkətlərlə yüngül təzyiq göstərərək masaj etsəniz, həm ayaqlarınızı rahatlatmış, həm də ayaq sağlamlığınızı qorumuş olacaqsınız.\nAyaq biləklərinin də rahatlamağa ehtiyacı var\nAyaq biləklərini rahatladan və ön ayağı çalışdıran hərəkətlər də topuqlu ayaqqabıların yol açdığı narahatlıqlara qarşı əhəmiyyətlidir. Xüsusilə evdə son dərəcə asan bir şəkildə edilə biləcək hərəkətlər isə bunlardır:\n- Düz bir zəmində ayaqlarınızı düz uzadaraq oturun. Kürəyinizi düz tutmağa çalışaraq ayaqlarınızı bilək hissədən yuxarı-aşağı 10 dəfə oynadın. Bunu edərkən ayaqlarınız yerdən yüngülcə qalxmış vəziyyətdə olsun. Biləklərinizi yuxarıya doğru qaldığınız zaman baldır əzələlərinizin, aşağıya doğru saldığınız zaman ön alt ayaqlarınızın (qaval sümüyü) əzələlərinizn çalışdığını hiss edin.\n- Mövqeyi qoruyaraq elastik pilates bantını, dəsmalı və ya bir kəməri əvvəl sağ ardından sol ayağınızın dabanının altından keçirərək, ayağınızı yüngülcə yerdən qaldırın (3-5 sm) və özünüzə doğru çəkin, 20-30 saniyə bu mövqedə dayanıb buraxın.\n- Eyni mövqedə ayaq barmaqlarınızı kiçik barmağınızdan başlayaraq baş barmağınıza doğru bir-bir açın, sanki bir topu ayaq barmaqlarınızla yaxalamğa çalışın. İlk başda barmaqlar bir-birindən çətin ayrılacaqlar, ancaq məşqləri öyrəndikcə qüvvətlənəcəklər.\nGöz oxşayan topuqlu ayaqqabılar - Foto (1)\nTopuqlu Ayaqqabı Modelləri - Foto\nGözlərinizi ala bilməyəcəyiniz topuqlu


Ərdəbilin imam cüməsi azəriləri neçə tərif etdi?\nŞəbistan Xəbər Agentliyi: Seyid Həsən Amili: “Təqva və xüsusi özünənəzarətlə məhərrəmlik məclislərindən əldə etdiklərimiz savabları əllərimizdə saxlayaq. Allah eləməsin günah və itaətsizliklə məhərrəm ayının gəirdiyi və bu ayda əzadarlıqla əldə etdikləri mənəviyyatı itirməyək”. ۱۳۹۵/۷/۲۳ - ۲۳:۱۶\nŞəbistan Xəbər Agentliyi:Ayətullah Xameneinin Ərdəbil Ostanının nümayəndəsi və imam cüməsi Ayətullah Seyid Həsən Amili: "Cümə xütbələrində ermənilərə lənət oxuyuruq" ۱۳۹۵/۲/۲۱ - ۱۴:۵۰\nMəzlumu himayə etmək İslam İnqilabının əsas hədəf və prinsiplərindəndir\nŞəbistan Xəbər Agentliyi: Ərdəbilin imam cüməsi deyib: Məzlumu himayə etmək İslam İnqilabının hədəf və məqsədlərinin başlıca prinsipidir. Bu məzlumun Fələstində, Yəməndə, İraqda, Suriyada, Qarabağda, Nardaranda, Bəhreyndə və ya hər hansı başqa bir yerdə olmasının əhəmiyyəti yoxdur. ۱۳۹۵/۱/۲۰ - ۲۲:۴۳\nƏrdoğan şiə və sünni türkmənlər arasında fərq qoyur\nŞəbistan Xəbər Agentliyi: Türkiyə, Ərəbistan və başqa İslam ölkələri İsraillə bir sırada dururlar ۱۳۹۴/۱۰/۱۲ - ۱۹:۳۹\nAYƏTULLAH SEYYİD HƏSƏN AMİLİ\n۱۳۹۴/۸/۱۵ - ۱۴:۵۰\nAYƏTULLAH SEYİD HƏSƏN AMİLİ - MOSKVADA\n۱۳۹۴/۷/۲۶ - ۲۰:۳۳\nSeyid Nəsrullah: "İsrailə güzəştə gedilməyəcək!"\nŞəbistan Xəbər Agentliyi: “Hizbullah” sədri Seyyid Həsən Nəsrullah “Hizbullah” və İsrail arasındakı hərbi münasibətlərdəki qaydalarla əlaqədar artıq güzəştlərin olmadığını bildirib. ۱۳۹۳/۱۱/۱۸ - ۰۰:۴۱


Əjdər Tağızadə: İran hakimiyyəti iqtisadi böhranı qorxu siyasəti ilə idarə edir – GADTB\nAprel 11, 2019\t791 Baxış\nAmerikanın Səsinə danışan siyai fəal Əjdər Tağızadənin sözlərinə görə, İslam Respublikası kütləvi etirazların yenidən baş qaldırmasına mane olmaq üçün iqtisadi islahata deyil, qorxu siyasətinə üstünlük verir.\nİranın dünyanın ucqar bir yeri deyil. Şimali Koreya deyil. Buranın bir başı Yaxın Şərqdə bir başı Avropada. Çox həssas yerdir. Burada xalqı həmişəlik dəyənəklə, zindanla və işgəncə ilə susdurmaq olmaz.\n“Fəhlə sinifi ayaqda, müəllim, həkim ayaqda, vəkil zindanda. Bunlar hansı dəyişikliyi gətirdilər ki? İqtisadiyyatda hansı dəyişikliyə əl atdılar? Hansı investisiyanı həyata keçirdilər? Bunların heç birini etmədilər, amma öz içlərindən çıxan korrupsiyalarda milyardların söhbəti gedir,” Əjdər Tağızadə deyir.\nTəbriz millət vəkili və İran Parlamenti sədrinin birinci müavini Məsud Pezeşkiyanın mövcud iqtisadı böhrana dair sözlərinə diqqət çəkən Tağızadə əlavə edir, “İranın öz parlamentində adam çıxıb deyir ki, indiki durumumuz İraqla müharibə dönəmindəki durumdan qat-qat ağırdır. Xameneyi də çıxıb deyir, təhlükəli durumdayıq.”\nMilli fəalın dediklərinə görə, İran hökumətinin qorxduğu Amerika yox, öz vətəndaşlarıdır.\n“Bunlar İrandakı millətlərdən qorxur. Bilirlər ki, daxildən bir partlayış olacaq. Bunlar xalqı İnqilab Qvardiyası ilə qorxudur və son günlərdə artıq açıq şəkildə əhalini xaricdə yartdıqları milis qüvvələr ilə qorxudurlar.”\nXalqı İnqilab Qvardiyası ilə qorxudurlar. Son günlərdə artıq açıq şəkildə xaricdə yartdıqları milis qüvvələr ilə qorxudurlar.”\nTağızadə qorxu siyasətinin İranda nəticə verməyəcəyini vurğulayır:\n“Bu gün dünya internet dünyasıdır. Xəbərlər tez yayılır. Rejim çalışır ki, Telegrama ya İnstagrama filter qoysun amma bir məsələ var, əlbəttə ki bura dünyanın ucqar bir yeri deyil. Bura Şimali Koreya deyil. Buranın bir başı Yaxın Şərqdə bir başı Avropada. Çox həssas yerdir. Bura Liviya da deyil. Burada xalqı həmişəlik dəyənəklə, zindanla, işgəncə ilə susdurmaq olmaz. Müsahibənin linki:\nMüsahibənin mətninə buradan qulaq asa bilərsiniz:\nÖncəki Kolumbiya Universitetində Türkiyə-Azərbaycan Araşdırma Mərkəzinın açılışı oldu\nSonrakı Azərbaycanın İrana göndərdiyi humanitar yardım ünvana çatdırıldı


Bakıda çökmüş yolda zirzəmi aşkarlandı » VoicePress\nİlkin araşdırma zamanı məlum olub ki, bu, əvvəllər sözügedən ərazidə söküntüsü tam həyata keçirilməmiş və tökmə torpaqla örtülmüş hündürmərtəbəli binanın zirzəmi hissəsidir.\nBu barədə AAYDA-dan VOİCEPRESS.AZ -a Cəlil Məmmədquluzadə küçəsində çökmüş ərazi barədə danışarkən deyiblər.\nBildirilib ki, aparılan qazıntılar zamanı yol səthindən təqribən 5-6 metr dərinlikdə dəmir-beton konstruksiya aşkarlanıb:\n“Şərti adı "B-04" olan metro stansiyasınının tikinti ərazisi Cəlil Məmmədquluzadə küçəsinə düşdüyü üçün 2012-ci ildə küçənin sözügedən hissəsi hərəkət üçün bağlanaraq hasarlanıb. Bakı Metropoiteni QSC-nin sifarişi ilə boş ərazidə alternativ olaraq müvəqqəti yol salınıb.\nÇökmə qeydə alınan hissə Bakı Metropoiteni QSC-nin sifarişi ilə alternativ olaraq və müvəqqəti salındığı üçün Azərbaycan Avtomobil Yolları Dövlət Agentliyinin balansında deyil.\nÇökmə ərazisində aparılan işlərlə bağlı ətraflı və daha geniş məlumatlar veriləcək” – məlumatda bildirilir.\nQeyd edək ki, C.Məmmədquluzadə küçəsində çökmüş ərazidə aparılan qazıntılar zamanı təqribən yol səthindən 5-6 metr dərinlikdə tunel tipli boşluq aşkarlanıb.\nAzərbaycan Avtomobil Yolları Dövlət Agentliyinin mətbuat xidmətinin rəhbəri Anar Nəcəfli Feysbuk səhifəsində məlumat paylaşaraq, bunun əvvəllər mövcud olmuş, sonradan söküntüsü yarımçıq həyata keçirilmiş binanın divarları olduğunu ehtimal edib.\nO bildirib ki, yolun çökməsinin səbəbi də məhz torpaq qatının həmin boşluğa çökməsidir.\nAgentlik məsələ ilə bağlı bu gün geniş açıqlama yayacaqlarını bildirmişdi.\n» Çökən yolla bağlı RƏSMİ AÇIQLAMA\n» Bakıda nəhəng dəlik açılan yoldan SON GÖRÜNTÜLƏR - VİDEO\n» Selin bağladığı Bakı-Şamaxı yolunda SON VƏZİYYƏT\n» "Beşmərtəbə" dairəsinə avtomobillərin girişi məhdudlaşdırıldı\n» 4 minə yaxın ev və obyekt köçürüldü - "Sovetski"də\n» Sürücülərin nəzərinə: nəqliyyatın hərəkətində daha bir dəyişiklik


Oktyabrın 2-də şəhər İcra Hakimiyyətinin başçısı İlham İsmayılov 20 Yanvar küçəsi 13, 15 və M.Maqomayev küçəsi 4, 6 nömrəli yaşayış binaların sakinləri ilə növbəti səyyari görüş keçirdi. Görüş keçirilən ərazidə insanların istirahəti və məmnunluğu üçün bir sıra şərait yaradılmışdır. Belə ki, ərazidə oturacaqlar qoyulmuş, asfalt örtüklər salınmış, səkilərə ən müasir bordürlər düzülmüş, uşaqların əylənməsi üçün müxtəlif əyləncə qurğuları yerləşdirilmişdir. Şəhər İcra Hakimiyyətinin başçısı İlham ismayılov qeyd etdi ki, Azərbaycan Respublikasının Prezidenti cənab İlham Əliyevin sərəncamları ilə əhalinin minimum əmək haqqının qaldırılması, əmək pensiyalarının 200 manata çatdırılması, problemli kreditlərin həll olunması sahəsində görülən işlər, müəllimlərin orta aylıq əmək haqlarının artırılması, çoxmənzilli binalarda yaşayan insanlara mənzillərinin çıxarışlarının verilməsi və s. bu kimi tədbirlər əhalinin həyat səviyyəsinin yaxşılaşdırılması üçün həyata keçirilir. Cənab prezidentin bilavasitə göstərişinə müvafiq olaraq respublikanın paytaxtında və eləcə də regionlarda abadlıq-quruculuq işlərinin durmadan davam etdirilməsi insanların məmnunluq hisslərini daha da yüksəltmişdir. İlham İsmayılov Mingəçevir şəhərində həyata keçirilən əməli işlər haqqında - “Dostluq” parkında, şəhərin Xaldan şossesi istiqamətindəki seyrəngahda, eləcə də bir sıra məhəllələrdə həyata keçirilən abadlıq-quruculuq işlərindən bəhs etdi.\nGörüşdə iştirak edən sakinlər çıxış edərək onlara göstərilən diqqət və qayğıya, yaradılan şəraitə görə ölkə rəhbəri İlham Əliyevə və İcra başçısına minnətdarlıqlarını bildirdilər. Eyni zamanda rastlaşdıqları bir sıra problemlərin aradan qaldırılması məqsədilə təkliflərini - ərazidə istilik sisteminin yaradılması, binaların giriş hissələrinin əsaslı təmiri olunması, məhəllədə xeyir-şər mağarının yenidən təmir olunması və ağacların sulanması üçün köhnə su xətlərinin bərpa edilməsi kimi məsələləri bildirdilər.\nŞəhər İcra Hakimiyyətinin başçısı İ.İsmayılov görüşdə iştirak edən müvafiq strukturların rəhbərlərinə tapşırıqlarını verdi və sakinləri əmin etdi ki, qaldırılan məsələlər tezliklə öz həllini tapacaq. Şəhərimizin hər yerində olduğu kimi burada da ən nümunəvi şərait yaradılacaq.


Avro dirçəlir [Arşiv] - Azeribalası | Azerbaycan Azeri Mahnı Mp3 indir/yükle\nAzeribalası | Azerbaycan Azeri Mahnı Mp3 indir/yükle > Güncel Haberler - Olaylar > Azerbaycan'dan Haberler > Avro dirçəlir\nOrijinalini görmek için tıklayınız : Avro dirçəlir\n12 İyun 2010 Şənbə 12:25\nAMB avronun dövriyyədən çıxacağına dair mübahisələrə son qoydu.\nSon bir neçə ayda dəyərini sürətlə itirən avronun məzənnəsində atrım müşahidə edilməkdədir. Avronun məzənnəsinin dəyişməsi ilə bağlı analitiklərin münasibətləri əvvəllcədən birmənalı deyildi. İyun ayında avronun məzənnəsində stabilləşmə müşahidə ediləcəyi söylənilirdi. Hətta 1 avro üçün 1,26 dollar kursun olacağı proqnozlaşdırılırdı. Bildirilidi ki, avqust ayından başlayaraq avronun məzənnəsində artımlar davam edəcək. İlin sonuna doğru avro bu ilin əvvəlində olan mövqeyini bərpa edəcək, 1 avro 1 dollar 40 sentə satılacaq.\nBu günlərdə Avropa Birliyinin qərarı ilə Estoniyanın avrozonaya daxil edildiyini deyən iqtisadçı-ekspert Vüqar Bayramovun sözlərinə görə, 2011-ci ilin yanvar ayının 1-dən avro bu ölkənin valyutası kimi istifadə ediləcək. Onun sözlərinə görə, avronun məzənnəsinin düşdüyü dövrdə Estoniyanın avrozonaya qoşulması kifayət qədər gözlənilməz oldu: “Eyni zamanda güman edilir ki, Avropa Birliyi eləcə də Avropa Mərkəzi Bankı Estoniyanın avrozonaya qoşulması ilə bağlı qərarı avronun məzənnəsinə psixoloji təsir etmək və avronun dövriyyədən çıxacağı istiqamətindəki mübahisələrə son qoymaq üçün qəbul edib. Estoniyanın avrozonaya qəbulu Avropa ölkələri üçün hər hansı gərginlik yaratmır. Çünki, Estoniya Avropa Birliyində ən az büdcə kəsirinə malik olan ölkədir. Belə ki, Estoniyada büdcə kəsiri 2,7 faizdir. Eləcə də Avropa Birlliyi ölkələri arasında xarici borcların ümumi daxili məhsulda çəkisinə görə ən aşağı çəkiyə malikdir”.\nV.Bayramov Estoniyanın xarici borclarının ÜDM-də çəkisinin 7 faizdən az oduğunu bildirir: “Estoniyanın avrozonaya qoşulması avronun məzənnəsinin aşağı düşməsinin qarşısının alınması, avroya inamın artırılması baxımından Avropa Birliyi üçün əhəmiyyətli addımdır”.\nEkspert son iki gündə avronun məzənnəsinin dollara nisbətən müəyyən qədər möhkəmləndiyini vurğulayır: “Son qərardan sonra 1 avro almaq üçün 1 dollar 22 sent ödəmək lazımdır. Bu avronun məzənnəsinin cüzi olsa da belə möhkəmlənməsi deməkdir. Prosesin uzunmüddətli olub-olmayacağını proqnozlaşdırmaq çətindir. Çünki bütün hallarda avronun məzənnəsinə investorların avroya inamın azalması təsir göstərir. Başqa tərəfdən Mərkəzi Bank avronun məzənnəsinin möhkəmlənməsi ilə bağlı 750 milyard avroluq paketin ayrılması məsələsini birmənalı şəkildə təsdiqləyib. Hesab olunur ki, yaxın aylarda həmin paketin ayrılmasına başlanılacaq. Həmçinin Mərkəzi Bank avrozonada müəyyən stimullaşdırıcı tədbirlər həyata keçirməyə başlayıb. O cümlədən avronun məzənnəsi və avrozonada problemli ölkələrin probleminin həll edilməsi məqsədilə 250 milyard dollarlıq kreditin ayrılması beynəlxalq maliyyə qurumlarının müzakirə mövzusudur”.\nMütəxəssis avronun 5 ildən sonra dövriyyədən çıxacağı ilə bağlı deyilənlərin qəbul edilən olmadığını da diqqətə çatdırır: “Avropa Mərkəzi Bankının addımları göstərir ki, qurum birmənalı şəkildə avronun məzənnəsinin aşağı düşməsinin qarşısının alınmasına və möhkəmlənməsinə çalışır”.\nBununla belə iqtisadçı hesab etmir ki, atılan addımlar avronun məzənnəsinin ciddi şəkildə möhkəmlənməsinə gətirib çıxaracaq: “İndiki halda Avropa Mərkəzi Bankının funksiyası avronun dollara nisbətən məzənnəsinin düşməsinin qarşısının alınmasından ibarətdir. Növbəti mərhələdə avronun məzənnəsinin möhkəmlənməsi məsələləri gündəmdə ola bilər.\nMəlum olur ki, yaxın günlərdə avronun məzənnəsi daha çox stabilləşmə mərhələsinə qədəm qoyacaq: “Avronun məzənnəsinin dollara nisbətən kəskin yüksələcəyi gözlənilmir. Əslində bu da Avropa Mərkəzi Bankının pioritetlərindən deyil”. ANSPRESS


Tramp Kim Çen Inla görüşü barədə DANIŞDI » Azərbaycan İnformasiya Agentliyi\nABŞ prezidenti Donald Tramp Şimali Koreya lideri Kim Çen In ilə görüşü barədə danışıb.\nModern.az xəbər verir ki, o bu barədə “Twitter” səhifəsində yazıb.\nTarmp bu görüşün Cənuibi Koreyanın Panmuncom kəndindəki “sülh evi”ndə iyun ayına kimi keçiriləcəyini bildirib.\n“Bir çox ölkələr görüş yeri kimi “Sülh şəhərini” nəzərdən keçirirlər. Ancaq “Sülh evi” Şimali və Cənubi Koreya sərhədində yerləşməsəydi üçüncü bir ölkə bu qədər əhəmiyyətli və göstərişli yer ola bilərdimi? Sadəcə soruşuram” –Tramp yazıb.\nO, Koreya lideri ilə görüşünün, vaxtının hadisələrin cərəyanından asılı olaraq iyun ayı və hətta bir az da tez baş tuta biləcəyini bildirib. Həmçinin Tramp Kim Çen Inla mümkün görüş yerlərinin sayının iki ölkəyə qədər salındığını da elan edib.\nQeyd edək ki, aprelin 27-də Şimali Koreya lideri Kim Çen Inla Cənubi Koreya prezidenti Mun Ce İn arasında “Sülh evində” tarixi görüş baş tutub.\n"Atam cəzamı eşidib öldü" - azadlıqdan məhrum edilən musiqiçi\nErmənilər kəndlərimizi vurdu\nBakıda parkdan kişi meyiti tapıldı


"Keşlə" uduzub, "Qarabağ" heç-heçə edib\n19:55 30 İyul 2021\nKlublarımız avrokuboklarda: bir heç-heçə və bir məğlubiyyət\n22:19 22.07.2021 (Yenilənib 23:47 22.07.2021) Qısa URL\nQurban Qurbanovun yetirmələri İsrail təmsilçisi “Aşdod”la görüşüblər. Sənan Qurbanovun yetirmələri isə Rusiyada “Soçi”nin qonağı olublar.\nBAKI, 22 iyul - Sputnik. “Qarabağ” və "Keşlə" Konfrans Liqasında mübarizəyə start veriblər.\nSputnik Azərbaycan apasport.az-a istinadən bildirir ki, hər iki klubumuz Liqada mübarizəyə II təsnifat mərhələsindən başlayıb.\nQurban Qurbanovun yetirmələri İsrail təmsilçisi “Aşdod”la görüşüblər. Premyer Liqanın vitse-çempionu ilk matçı evdə keçirib.\nİlk dəqiqələrdən üstünlüyə yiyələnən “Qarabağ” rəqib qapısına ardıcıl hücumlar təşkil edib. Lakin təmsilçimiz yaradılan imkanlardan yararlanmayıb. İsraillilərin müqavimətini qıra bilməyən Qurbanovun yetirmələri qarşılaşmanı azlıqda bitiriblər. Matçın sonlarında Maksim Medvedev qırmızı vərəqə alaraq komandanı azlıqda qoyub. Bununla da “Qarabağ” mövsümə qolsuz sülhlə başlayıb.\nQeyd edək ki, komandalar arasında cavab oyunu iyulun 29-da İsraildə baş tutacaq.\n20:00. “Qarabağ” (Azərbaycan) – “Aşdod” (İsrail) - 0:0\nQırmızı vərəqə: Maksim Medvedev, 83\nSənan Qurbanovun yetirmələri isə Rusiyada “Soçi”nin qonağı olublar. Qarşılaşmada hesabı meydan sahibləri açıb.\nTamaşaçılarsız keçirilən oyunun 10-cu dəqiqəsində Rodriqao erkən qola imza atıb. İkinci hissənin ortalarında Rusiya təmsilçisi fərqi artırıblar. Kristian Noboa penaltidən fərqlənib. Matçın sonlarında Maksim Barsov fərqi üç topa çatdıraraq cütün taleyini böyük ölçüdə həll edib.\nQeyd edək ki, “Keşlə” iyulun 29-da “Soçi”ni Bakıda qəbul edəcək.\n20:00. “Soçi” (Rusiya) – “Keşlə” (Azərbaycan) - 3:0\nQollar: Rodriqao, 10, Kristian Noboa, 66 (pen.), Maksim Barsov, 81\nBaş hakim: Enea Jorgyi (Albaniya)\n"Qarabağ", "Keşlə", məğlubiyyət, heç-heçə


Roberto Bordin: "Arsenal" güclü komandadır" » Sportnet.az\nTarix: 31-07-2019, 17:48 Baxış sayı: 748 > Bölmə: Futbol / Dünya futbolu / Avropa Liqası / Slider / Göy\n"İlk oyunla müqayisədə cavab matçı daha çətin olacaq".\nSportnet.az-ın məlumatına görə, bunu "Neftçi"nin baş məşqçisi Roberto Bordin Bakıda Rusiyanın "Arsenal" komandasına qarşı keçirəcəkləri UEFA Avropa Liqasının II təsnifat mərhələsinin cavab oyunundan əvvəl təşkil edilən mətbuat konfransında deyib.\nİtaliyalı mütəxəssis bildirib ki, rəqib oyunun nəticəsinə təsir edə biləcək dəyişikliklər etməyə çalışacaq: "Arsenal" güclü komandadır. Bunu ilk görüşdə də nümayiş etdirdilər. Təslim olmadılar, sona qədər mübarizə apardılar. Ona görə də sona qədər diqqətli olmalıyıq. Konsentrasiyanı itirməməliyik. Əlbəttə, London və Tula "Arsenal"ını müqayisə etməzdim. Hər komandanın özəllikləri var. Tula təmsilçisi zəif deyil. Onlar bura boşuna vaxt keçirməyə gəlməyiblər. Niyyətləri sərfəli nəticə qazanmaqdır. İlk görüşdən sonra cüzi üstünlüyümüz var. Üstəlik, evdə oynayacağıq. Lakin ilk dəqiqədən sona qədər döyüşmək lazımdır".\nBordinin sözlərinə görə, cavab görüşü ərəfəsində ilk oyunun nəticəsini düşünmək düz olmaz: "İlk oyundakı nəticə bizə bir qədər üstünlük verir. Ancaq hələ cavab qarşılaşması var. Düşünmürəm ki, sabah istər biz, istərsə də rəqib tərəfindən sürpriz olacaq. Meydana qətiyyən ilk oyunun nəticəsini düşünərək çıxmaq olmaz. Hələ bir məşqimiz var. Bundan sonra heyəti müəyyənləşdirəcəyik. Məşqçi üçün vacib amil odur ki, bütün oyunçularının xidmətindən istifadə edə bilsin".\nBaş məşqçi deyib ki, bərpa prosesi keçən hücumçu Baqali Dabo meydana çıxa biləcək.\nİtaliyalı mütəxəssis bildirib ki, "Arsenal"ın avrokubok təcrübəsinin olmaması "Neftçi" üçün üstünlük deyil: "Təcrübə hər zaman vacibdir. "Arsenal"ın beynəlxalq təcrübəsi olmasa da, yaxşı oyunçu və baş məşqçi ilə Rusiya Premyer Liqasında "Zenit", "Spartak" kimi komandalara qarşı oynayır. Hazırda Azərbaycandan fərqli olaraq Rusiya Premyer Liqasının davam etməsi rəqib üçün üstünlük ola da bilər, olmaya da. Fiziki cəhətdən komanda formada olur, amma ardıcıl matçlar yorğunluq da yarada bilər. Bizim üstünlüyümüz futbolçuların istirahəti üçün vaxtımızın olmasıdır. Tulada oyundan qabaq qələbə qazancağımı deməmişdim. Əlbəttə, futbolçularıma inamım böyükdür".\nBordin "Qarabağ"ın Çempionlar Liqasının II təsnifat mərhələsində İrlandiya "Dandolk"u ilə keçirəcəyi matç haqqında da danışıb: "Qarabağ" ilk oyunda nəticə qazanıb. Düşünürəm ki, Bakıda "Dandolk"la cavab görüşü çətin olmayacaq. Mən də onlara uğurlar arzulayıram. Burada Azərbaycan adı ortaya çıxır. Stadiona gedə bilməyəcəyəm, amma oyunu izləyəcəyəm".\nQeyd edək ki, avqustun 31-də "Bakcell Arena"da keçiriləcək oyun saat 21:00-da başlayacaq. "Neftçi" Tulada baş tutan ilk oyunda 1:0 hesabı ilə qalib gəlib.\n"Qarabağ"a qarşı növbəti intizam işi\nTarix: 15-08-2019, 10:13 Bölmə: Futbol / Çempionlar Liqası / Slider / Qırmızı\nTarix: 16-08-2019, 13:22 Bölmə: Futbol / Topaz Premyer Liqası / Slider / Qırmızı\n"Neftçi"nin yaxşı sərmayəçiləri var"\nTarix: 25-07-2019, 10:02 Bölmə: Futbol / Avropa Liqası / Slider / Göy\nBakı-2019: Daha 23 dəst medal sahibini tapacaq\nTarix: 23-07-2019, 09:59 Bölmə: Güləş / Slider / Göy\n“Neftçi" - “Bney Yehuda" matçında anşlaq\nTarix: 8-08-2019, 14:43 Bölmə: Futbol / Avropa Liqası / Göy


"İpək Yoluna Dəstək Qrupunun növbəti görüşünün uğurlu olması üçün əlimizdən gələni edəcəyik"\n5 Oktyabr 2017 03:41 | 1 568\nATƏT PA-nın İpək Yoluna Dəstək Qrupunun Bakıda keçiriləcək növbəti görüşünün uğurlu olması üçün əlimizdən gələni edəcəyik. AZƏRTAC xəbər verir ki, bunu Milli Məclis sədrinin müavini, ATƏT Parlament Assambleyasında Azərbaycan nümayəndə heyətinin rəhbəri Bahar Muradova Assambleyanın Andorrada keçirilən sessiyası çərçivəsində daimi komitənin iclasında çıxışı zamanı bildirib.\nRegion üçün bu cür çətin vaxtda sessiyanı uğurla keçirdiklərinə görə təşkilatçılara təşəkkürünü bildirən Bahar Muradova qeyd edib ki, kibertəhlükəsizlik, iqlim dəyişikliyi, təhsilə dəstək və digər bu kimi aktual mövzuların müzakirəsi bəşəriyyətin qarşılaşdığı qlobal çağırışların həllinə, sözsüz ki, müəyyən töhfə verəcək.\nİki gün ərzində sessiyada maraqlı təqdimatların olduğunu diqqətə çatdıran Bahar Muradova bildirib ki, məruzəçilər bəzən insan həyatında və şüurunda gözlənilməz dəyişikliklərə aparıb çıxaran inkişafın mümkün nəticələrindən bəhs ediblər. Sabah müzakirə olunacaq “Təhsilə dəstək sabitliyin qarantı kimi” mövzusu da aktualdır. Axı inkişafa yol təhsildən keçir. Özümüzü həmin tərəqqinin mümkün fəsadlarından qorumağın yolunu məhz təhsil bizə öyrətməlidir.\nATƏT Parlament Assambleyasının sədri Kristin Muttonenə məhsuldar fəaliyyətinə görə təşəkkür edən Bahar Muradova onun sessiyadakı hesabatını yüksək qiymətləndirərək deyib: “Bu hesabatdan görünür ki, xanım Muttonen Minsk sessiyasından sonra beynəlxalq münasibətlər baxımından bu cür mürəkkəb zamanda belə bir çətin və məsuliyyətli işə cəlb edilib. Geniş trayektoriyanı əhatə edən bu münasibət və görüşlər, şübhəsiz ki, Assambleyaya üzv dövlətlər arasında qarşılıqlı əməkdaşlığın möhkəmlənməsinə töhfə verəcək, beləliklə də tərəfdaşlıq üçün əlverişli zəmin yaradacaq”.\nMilli Məclis sədrinin müavini, ATƏT Parlament Assambleyasında Azərbaycan nümayəndə heyətinin rəhbəri Bahar Muradova K.Muttonenin bu ilin sentyabrında Azərbaycana səfərini xüsusilə vurğulayıb. Bildirib ki, onun ölkəmizin vəzifəli şəxsləri ilə, eləcə də parlamentdə keçirdiyi görüşlər ATƏT PA və Azərbaycan arasında əməkdaşlıq üçün yeni perspektivlərin yaradılması baxımından çox məhsuldar olub.\n“Biz xanım Muttonenin Assambleya çərçivəsində dialoq üçün yeni meydançaların yaradılmasına yönələn istənilən təşəbbüsə açıq olmasını yüksək qiymətləndiririk. Məsələn, həmkarım, Assambleyanın vitse-prezidenti Azay Quliyevin təşəbbüsü ilə yaradılan İpək Yoluna Dəstək Qrupunu qeyd edə bilərəm. Bildiyiniz kimi, oraya artıq 20 üzv dövlət daxil olub. Yeri gəlmişkən, Minskdə təsis olunan qrupun bu gün səhər ilk iclası keçirilib. Biz işçi sənədləri qəbul etdik, gələcək fəaliyyət planımızı müzakirə etdik. Məlumat üçün bildirim ki, növbəti görüşün Azərbaycanda, Bakıda keçirilməsinə dair razılıq əldə olunub. Hesab edirəm ki, bu, bizim yeni ideyalara və təşəbbüslərə əsaslanan birgə fəaliyyətimizin bəhrəsidir”, - deyə Bahar Muradova vurğulayıb.\nBahar Muradova əmin edib ki, fəaliyyəti vaxtilə əfsanə hesab olunan İpək Yolunun reallığa çevrilməsinin əsasını qoymağa yönəlmiş qrupun Bakıda keçiriləcək iclasının uğurlu olması üçün Azərbaycan tərəfi əlindən gələni əsirgəməyəcək.


Hikmət Hacıyev: Azərbaycan və Avropa İttifaqı strateji tərəfdaşlıq münasibətlərinə malikdir | 1news | Xəbərlər\n22 Yanvar saat 11:17\nHikmət Hacıyev: Azərbaycan və Avropa İttifaqı strateji tərəfdaşlıq münasibətlərinə malikdir\nAzərbaycan Respublikası Prezidentinin Administrasiyasının xarici əlaqələr şöbəsinin rəhbəri Hikmət Hacıyev Belçikanın nüfuzlu “Euractiv” xəbər portalına müsahibə verib.\n1news.az-ın məlumatına görə, o, müsahibəsində Avropa İttifaqı – Azərbaycan münasibətləri, Şərq Tərəfdaşlığı siyasəti, NATO-Azərbaycan əlaqələrinin hazırkı vəziyyəti, Dağlıq Qarabağ münaqişəsi və digər məsələlərdən danışıb. Həmin müsahibəni təqdim edirik.\nSual: Avropa İttifaqı – Azərbaycan münasibətlərinin hazırkı vəziyyəti necədir, yeni ticarət sazişinə yaxınıqmı?\nCavab: Azərbaycanın Avropa İttifaqı ilə əlaqələri onun xarici siyasətinin əsas istiqamətlərindən birini təşkil edir. Biz Avropa İttifaqı ilə bir çox müxtəlif sahələrdə əməkdaşlıq edirik. Azərbaycan ticarət sahəsində Avropa İttifaqının mühüm tərəfdaşlarından biridir. Həmçinin, Azərbaycandakı əsas investorlar da əsas etibarilə Avropa İttifaqı ölkələridir. Azərbaycan və Avropa İttifaqı təhlükəsizlik, nəqliyyat və eneji sahələrində yaxından əməkdaşlıq edir. Xüsusən enerji sahəsində Azərbaycan və Avropa İttifaqı strateji tərəfdaşlıq münasibətlərinə malikdir.\nBu il xüsusən ona görə əhəmiyyətlidir ki, biz TAP layihəsinin son hissəsini də tamamlayacayıq və artıq yay fəslinin ortalarında TANAP və TAP boru kəmərləri vasitəsilə Azərbaycan qazı fiziki olaraq Avropa İtitfaqının ərazisinə daxil olacaq.\nBiz həmçinin, Avropa İttifaqı ilə yeni tərəfdaşlıq sazişi üzrə danışıqlar prosesini başlatmışıq. Sənəd üzrə danışıqlar Avropa İttifaqı və Azərbaycan arasında hələ də davam edir. Müəyyən fundamental məsələlər var ki, tərəflər onlarla bağlı fərqli baxışlara malikdir. Bunula belə, hər iki tərəf konstruktiv yanaşma göstərməklə, mövqeləri yaxınlaşdırmaq istiqamətində birgə iş aparır. Saziş layihəsinin demək olar ki doxsan faizi razılaşdırılıb. Lakin, enerji və ticarətlə bağlı bir sıra məsələlər var ki, biz Avropa İttifaqının daha çevik yanaşma göstərməsini gözləyirik.\nHesab edirik ki, Avropa İttifaqı sazişlə bağlı preferensial ticarət və ya digər ifadə ilə aqressiv ticarət yanaşması göstərməməlidir. İnanırıq ki, bu anlayışı əsas tutmaqla biz danışıqlarda irəliləyişə nail ola bilərik. Çünki bu məsələlər Azərbaycan üçün də strateji əhəmiyyətə malikdir. Bizim öz daxili islahatlar prosesimiz, iqtisadi prioritet və təşəbbüslərimiz var. Bu səbəbdən, qarşılıqlı faydalı yanaşma göstərilməli və saziş elə tərtib olunmalıdır ki, o hər iki tərəfin ehtiyaclarına cavab versin.\nSual: Son müsahibələrindən birində Prezident İlham Əliyev Şərq Tərəfdaşlığı siyasəti ilə bağlı elə də nikbin deyildi. Bu dəyişibmi?\nCavab: Mənim Prezidentim ümumilikdə Azərbaycanın Avropa İttifaqı ilə əlaqələrinə və bir çox sahələrdəki əməkdaşlığına toxundu. Şərq Tərəfdaşlığına gəldikdə, mənim Prezidentim bir daha qeyd etdi ki, Şərq Tərəfdaşlığı müxtəlif ölkələri bir araya gətirən bir çərçivədir və biz də bu prosesin tərkib hissəsiyik. Biz Şərq Tərəfdaşlığı proqramında iştirak edirik.\nHazırda, Şərq Tərəfdaşlığının bundan sonrakı inkişafı ilə bağlı danışıqlar və müzakirələr gedir. Lakin, bizim üçün bu prosesin bütün tərəfdaşları əhatə etməsi və onlar arasında dərəcələndirmə aparılmaması olduqca vacibdir. Həmçinin, Şərq Tərəfdaşlığı elə tərtib olunmalıdır ki, tərəfdaş ölkələrin tələb və ehtiyaclarını ödəsin və həmin ölkəyə uyğun olsun. Azərbaycan Şərq Tərəfdaşlığını ümumi çərçivə kimi görür. Biz Şərq Tərəfdaşlığı çərçivəsində hər hansı bir donor dəstəyi və ya maliyyə yardımı axtarışında deyilik. Bizim bu geniş formatdan istifadə etməkdən məqsədimiz Avropa İttifaqı ilə əməkdaşlığımızı daha da genişləndirməkdir.\nSual: Sizin fikrinizcə, Şərq və Qərb arasında bağlantıların yaxşılaşdırılmasında Azərbaycanın rolu nə olmalıdır?\nCavab: Ümumiyyətlə, “İpək Yolu” konsepsiyası Azərbaycanın bu məsələyə baxışı ilə üst-üstə düşür. Çünki Azərbaycan tarixən qədim İpək yolunun üstündə yerləşmişdir. Bu səbəbdən, bu yol boyunca, Xəzər dənizi boyunca biz öz Mərkəzi Asiyalı tərəfdaşlarımızla birgə müxtəlif bağlantı mexanizmləri təsis edirik. Bu yalnız nəqliyyata aid deyil. Bu həm də informasiya və kommunikasiya texnologiyalarına aiddir. Azərbaycan Xəzər dənizi boyunca Mərkəzi Asiyalı, o cümlədən Çin və digər tərəfdaşları ilə birgə yeni fiber optik xətt inşa edir. Biz həmçinin, “İpək Yolu”nun dəniz və hava komponentləri üzərində işləyirik.\nQısacası, işlər yaxşı gedir. Biz Çin və Avropa İttifaqı arasındakı böyük ticarət dövriyyəsi potensialının fərqindəyik. Xüsusən də artıq istifadə verilmiş və tam işlək vəziyyətdə olan Bakı-Tbilisi-Qars dəmir yolu xətti vasitəsilə Azərbaycan orta dəhliz qismində bu məsələdə öz rolunu oynaya bilər. Biz Avropa İttifaqından olan tərəfdaşlarımızla birgə çox işlər görə bilərik. Azərbaycan İran və Rusiya ilə birlikdə Şimal-Cənub istiqamətində də bağlantılar xətti yaratmağa çalışır. Azərbaycanın dəmir yolu sistemi Rusiyanın dəmir yolu sisteminə yaxşı inteqrə edilib və əlaqələndirilib. Hazırda biz Hindistan okeanı hövzəsi ölkələrindən Avropanın şimalına malların qısa müddət ərzində çatdırıla bilməsi üçün İranlı tərəfdaşlarımızla birgə işləyirik. Bunlar bizim tərəfdaşlarımızla birgə üzərində çalışdığımız imkanlardır. Düşünürük ki, artıq bu istiqamətdə yaxşı tərəqqi əldə olunub.\nSual: NATO-Azərbaycan əlaqələrinin hazırkı vəziyyəti ilə bağlı nə deyə bilərsiniz?\nCavab: Ötən il biz Azərbaycanın 1994-cü ildə qoşulduğu Sülh Naminə Tərəfdaşlıq Proqramının 25-ci ildönümünü qeyd etdik. O vaxtdan bəri NATO ilə əməkdaşlıq Azərbaycanda təhlükəsizlik və müdafiə islahatları sahəsində mühüm rol oynayıb. Müxtəlif NATO proqramları çərçivəsində verilən təhsil, təlim və məşğələlər Azərbaycanın öz müdafiə qabiliyyətini artırması və bu sahədə aparılan islahatlar prosesində mühüm vasitə olmuşdur. Hazırda, Azərbaycan NATO tərəfindən etibarlı və öz öhdəliklərinə sadiq bir tərəfdaş kimi qəbul edilir.\nMən qürur hissi ilə deyə bilərəm ki, bu gün Azərbaycan əsgərləri NATO müttəfiq və tərəfdaş ölkələri ilə çiyin-çiyinə Əfqanıstanda terrorizmlə mübarizə aparır və bu ölkəyə sülh və əmin-əmanlıq gətirməyə çalışır. Azərbaycan həmçinin, NATO müttəfiq və tərəfdaş ölkələri üçün həyati əhəmiyyətli yüklərin nəqliyyatında tranzit və logistik qovşaq kimi də mühüm rol oynayır. Biz inanırıq ki, siyasi məsləhətləşmələr və dialoqun daha da inkişaf etdirilməsi üçün potensial var. Brüsselə səfər çərçivəsində biz Ermənistan-Azərbaycan Dağlıq Qarabağ münaqişəsi də daxil olmaqla, ümumi siyasi və regional məsələlər üzrə “29+1” (NATO + Azərbaycan) formatında müzakirələr apardıq. Bu mənə NATO müttəfiq və tərəfdaş ölkələrindən olan həmkarlar və dostlara münaqişə barədə məlumat vermə imkanı verdi.\nSual: Avropa İttifaqının Dağlıq Qarabağ münaqişəsi ilə bağlı duruşunu necə qiymətləndirərdiniz?\nCavab: Avropa İttifaqının Azərbaycanın ərazi bütövlüyü, suverenliyi və beynəlxalq səviyyədə tanınmış sərhədlərinin toxunulmazlığı ilə bağlı prinsipial və qəti mövqeyini müsbət qiyməndiririk. Bu mövqe Avropa İttifaqı və Azərbaycan arasında imzalanmış Tərəfdaşlıq Prioritetləri sənədində bir daha öz təsdiqini tapmışdır. Biz bu siyasətin xüsusilə də Avropa İttifaqının Vahid Xarici və Təhlükəsizlik Siyasəti sənədinin yerinə yetirilməsinə dair Avropa Parlamentinin qətnaməsində davam etdirildiyini görürük. Bu, Avropa İttifaqının bütün Şərq Tərəfdaşlığı ölkələrinin ərazi bütövlüyünü dəstəkləməsi ilə bağlı öhdəlik xarakterli bir sənəddir. Bizim üçün bu olduqca vacibdir və biz bu mövqeni təqdir edirik.\nHəmçinin düşünürük ki, Helsinki Yekun Aktı və beynəlxalq hüquqdan irəli gələn bu fundamental prinsiplər heç bir ayrı-seçkiliyə yol vermədən, bütün Şərq Tərəfdaşlığı ölkələri də daxil olmaqla bütün münaqişələrə münasibətdə tətbiq edilməlidir. Biz bu siyasətin davam etdirilməsini və ATƏT, BMT və bəzi digər platformalarda Aİ-nin mövqeyi kimi əks etdirilməsini istərdik. Çünki ərazi bütövlüyü hər bir ölkə üçün vacib şərtdir.\nSual: Dağlıq Qarabağ münaqişəsinin həlli üçün hər hansı perspektiv görürsünüzmü?\nCavab: Mənim Prezidentim tərəfindən də deyildiyi kimi, təəssüf ki, ötən il münaqişənin həlli baxımından itirilmiş il olmuşdur. Biz bu münaqişənin həlli üçün hər hansı bir xüsusi hərəkət görə bilmirik. Əksinə, biz Ermənistan tərəfindən qeyri-məhsuldar, destruktiv siyasətin şahidi olduq. Danışıqlar prosesinin artıq təsis olunmuş formatının mövcudluğuna baxmayaraq, erməni tərəfi bu formatı dəyişməyə cəhd etdi.\nErmənistan və Azərbaycan bu münaqişənin tərəfləridir və ATƏT-in Minsk Qrupunun həmsədrləri vasitəçilərdir. Daha sonra erməni tərəfi çox yüksək səviyyədə “yeni ərazilər, yeni müharibələr” və “bir santim belə ərazinin qaytarılmayacağını” dedi. Nəhayət, Ermənistanın Baş naziri Azərbaycanın işğal olunmuş Xankəndi şəhərində “Dağlıq Qarabağ Ermənistandır” dedi. Bu, suveren bir dövlətin ərazisinin digər bir ölkənin rəhbəri səviyyəsində açıq şəkildə ilhaq edilməsi deməkdır. Bu tamamilə qəbuledilməzdir. Bu nəinki danışıqlara zərbə vurur, bütövlükdə danışıqlar prosesini dağıdır. Biz həmsədr ölkələrə, beynəlxalq ictimaiyyətə ismarıc göndərdik ki, Dağlıq Qarabağ Azərbaycandır və nida işarəsi!\nSual: Yaxanıza taxdığınız nişan nəyi simvolizə edir?\nCavab: Bu nişan Azərbaycanda baş vermiş Qara Yanvar hadisələrinin 30-cu ildönümünü simvolizə edir. Hələ Sovet vaxtları idi və Sovet İttifaqının rəhbəri Mixail Sergeyeviç Qorbaçov Azərbaycanda fövqəladə vəziyyət elan edərək 26 min nəfərlik qoşunu Azərbaycana yeritdi. Yeganə məqsəd müstəqillik və azadlıq haqqında düşünən Azərbaycan xalqının iradəsini qırmaq, onu qorxutmaq idi. Tanklar və əsgərlər heç bir fərq qoymadan mülki etirazçılara qarşı gücdən istifadə etdi. Nəticədə 140 insan qətlə yetirildi, bir neçə yüz insan yaralandı. Onlar azadlıq, müstəqillik və ədalət istəyən günahsız mülki vətəndaşlar idi. Bu, Sovet rəhbərliyi tərəfindən kütləvi cəzalandırmanın bir elementi idi. Bu, müharibə cinayəti və bəşəriyyətə qarşı cinayət idi.\n16:36 Azərbaycan və İran arasında olan aviareyslərə bəzi məhdudiyyətlər tətbiq edilib\n15:37 Azərbaycan-İran sərhədləri müvəqqəti olaraq məhdudlaşdırıcı rejim əsasında bağlanır\n15:20 Operativ qərargah: İki Azərbaycan vətəndaşında koronavirusa yoluxma faktı qeydə alınıb\n12:19 Prezident Administrasiyasının şöbə müdiri İlqar Məmmədovla görüşüb


İcbari Tibbi Sığorta üzrə Dövlət Agentliyinin çağrı mərkəzi bayramda da işləyəcək\n20:47 03 Aprel 2020\n16:23 18.03.2020 Qısa URL\nÇağrı mərkəzinin koronavirusla bağlı xətti (1542-0) 7 gün 24 saat, digər xətləri isə iş günləri saat 09:00-dan 18:00-dək fəaliyyət göstərir\nBAKI, 18 mart — Sputnik. İcbari Tibbi Sığorta üzrə Dövlət Agentliyi (Agentlik) tərəfindən vətəndaşların icbari tibbi sığorta ilə bağlı müraciətlərinə baxılması işinin səmərəli təşkili, əhaliyə göstərilən xidmətlərin effektivliyinin artırılması, Agentliyin səlahiyyətinə aid olan məsələlərə operativ baxılması məqsədilə “1542” nömrəli çağrı mərkəzi istifadəyə verilib. Bu barədə Agentlikdən Sputnik Azərbaycan-a məlumat verilib.\nVətəndaşlar çağrı mərkəzinə stasionar və mobil telefonlardan “1542” nömrəsini yığmaqla müraciət edə bilərlər. Vətəndaşlar koronavirus epidemiyası, icbari tibbi sığorta sistemi, sığorta haqları, icbari tibbi sığorta çərçivəsində fəaliyyət göstərəcək dövlət tibb müəssisələri, xidmətlər zərfi, işə qəbul və s. barədə məlumat ala, qurumun və tibb müəssisələrinin fəaliyyətinə dair şikayət, tələb və təkliflərini bildirə bilərlər.\nÇağrı mərkəzinin koronavirusla bağlı xətti (1542-0) 7 gün 24 saat, digər xətləri isə iş günləri saat 09:00-dan 18:00-dək fəaliyyət göstərir. Qeyd edək ki, çağrı mərkəzi Novruz bayramındakı qeyri-iş günlərində də işləyəcək.


Gənc pianoçuların respublika müsabiqəsinə yekun vurulub\nMədəniyyət və Turizm Nazirliyinin təşkilatçılığı ilə bu ilin aprelində keçirilən gənc pianoçuların respublika müsabiqəsinin nəticələri məlum olub. Nazirliyin mətbuat xidmətindən APA-ya verilən məlumata görə, müsabiqənin keçirilməsində əsas məqsəd respublikada fortepiano ixtisası üzrə musiqi təhsilinin inkişaf etdirilməsi, uşaq və yeniyetmələrin estetik tərbiyəsinin yüksəldilməsi, gənc istedadların üzə çıxarılması, istedadlı uşaqlarla pedaqoji işin aktivləşdirilməsi, şagirdlərin ifaçılıq səviyyəsinin yüksəldilməsidir.\nMüsabiqənin təşkilində müasir təcrübədən istifadə edilib, I turda iştirakçıların ifası videoyazı əsasında qiymətləndirilib. Ən yüksək ifa nümayiş etdirənlər II turda iştirak üçün Bakı şəhərinə dəvət olunublar. Müsabiqəyə, demək olar ki, bütün bölgə və şəhərləri təmsil edən 300-dən çox şagird qatılıb.\nBakı Musiqi Akademiyasının prorektoru Oqtay Abbasquliyevin sədrlik etdiyi, tanınmış pianoçu və müəllimlərdən ibarət münsiflər heyətinin qərarına əsasən, II tura 79 ifaçı buraxılıb. II tur isə Bakı şəhərində keçirilib. Müsabiqənin nəticələri üzrə müxtəlif yaş qruplarında Bakı, Sumqayıt şəhərlərindən, Naxçıvan Muxtar Respublikasından, Abşeron və Salyan rayonlarından 21 gənc pianoçu müxtəlif dərəcəli diplomlara və pul mükafatına layiq görülüblər. Müsabiqədə fərqlənən, həvəsləndirici diplom və tərifnamələrlə təltif olunan pianoçular sırasında ölkəmizin müxtəlif regionlarından - Bakı, Gəncə, Lənkəran, Sumqayıt, Şəki şəhərlərinin, Abşeron, Goranboy, Quba, Qubadlı, Salyan, Şamaxı, Zaqatala rayonlarının uşaq musiqi və incəsənət məktəblərinin şagirdləri yer alıb. Müsabiqəyə yüksək səviyyədə şagird hazırladıqlarına görə münsiflər heyətinin qərarı ilə Bakı, Sumqayıt, Naxçıvan şəhər, Abşeron rayon, Xırdalan şəhər, Salyan rayon, Naxçıvan MR Şərur rayon Çərçiboğan kənd uşaq musiqi və incəsənət məktəblərinin müəllimlərinə fəxri fərmanlar verilib.\n525-ci qəzet.- 2009.- 23 may.- S.23.


UNEC – Azərbaycan Dövlət İqtisad Universiteti — BİZNESİN İDARƏEDİLMƏSİ (ÜMUMİ TƏYİNATLI)\nAZƏRBAYCAN DÖVLƏT İQTİSAD UNİVERSİTETİ\nDEPARTAMENT: BİZNESİN İDARƏEDİLMƏSİ\nPROQRAM: BİZNESİN İDARƏEDİLMƏSİ (MBA)\nİXTİSAS: BİZNESİN İDARƏEDİLMƏSİ (ÜMUMİ TƏYİNATLI)\nBiznesin idarəedilməsi (ümumi təyinatlı) ixtisasıəsasən iki funksionalsahəni: idarəetmə strategiyasını və ümumi strategiyanı dərindən mənimsəməyə imkan verir. Bu ixtisası seçən magistrantlar idarəetmə üzrə ümumi biliklərə yiyələnirlər və onlar geniş spektrdə karyera seçimi etmək imkanını əldə edirlər.\nBiznesin idarəedilməsi (ümumi təyinatlı) ixtisası üzrə təhsil Avropa Kredit Transfer Sistemi uyğun olaraq 4 semestr (2 il) ərzində 10 ümumi fənn üzrə 60 kredit, 4 seçmə (ixtisas) fənn üzrə 24 kredit və buraxılış layihəsi üzrə 12 kredit olmaqla, cəmi 96 kreditlə tamamlanır.\nBu ixtisas üzrə kreditlər ABŞ Kredit Sisteminə ekvivalent olaraq hesablandıqda isə təhsil 4 semestr (2 il) ərzində 10 ümumi fənn üzrə 30kredit, 4 seçmə (ixtisas) fənn üzrə 12 kredit və buraxılış layihəsi üzrə 6 kredit olmaqla, cəmi 48 kreditlə tamamlanır.\nDərslər payız, yaz və yay semestrlərində həftədə iki dəfə olmaqla, Bakı şəhəri, İstiqlaliyyət küçəsi 6, AZ1001 ünvanında keçirilir.Əlaqə: e-mail: mba@asue.edu.az, tel/fax +99412 4976267\nƏsas təhsili iqtisadiyyat sahəsinə aid olan və olmayan ixtisaslar üzrə bakalavr dərəcəsi almış namizədlər DİM (Dövlət İmtahan Mərkəzi) qəbul imtahanından uğurla keçməklə MBA proqramına qəbul olunurlar.\nBu proqram ali təhsilli ixtisaslı mütəxəssislərə öz rəhbərlik keyfiyyətinin yüksəldilməsinə, sistemli bilik, bacarıq və işgüzar idarəetmə vərdişlərinin mənimsənilməsinə və peşəkarlıq səviyyəsinin davamlı olaraq artırılmasınıa müasir biznes informasiyasının araşdırılmasına, analitik düşünmə və qərarvermə qabiliyyətinın inkişafına, biznes etikası, təqdimat qabiliyyəti, vaxtın idarəedilməsi və sahibkarlıq məntiqinin formalaşdırılmasına şərait yaradır. Proqram magistrantları cəmiyyət, müəssisə və təşkilatların idarə olunmasında məsul vəzifələr tutmağa hazırlayır. Nəzəri və praktik məlumatlarla yanaşı, proqramda nümunə kimi konkret biznes halları (case study) müzakirə edilir, rol oynama, biznes oyunu, müxtəlif ssenarialarıntəqdimatları, qrup və layihə çalışmaları həyata keçirilir və bu zaman müasir tədris metod və texnologiyalarından istifadə edilir. Proqram ictimai əhəmiyyətli qeyri-hökumət, qeyri-dövlət və kommersiya yönümlü təşkilatlarda struktur və fəaliyyət sahəsinə təsir edəcək dəyişikliklərin çevik idarəedilməsi, qanunvericilikdə və biznes mühitində yeni meyillərin öncədən (proaktiv) araşdırılması vərdişlərini aşılayır. Magistrantın fənni mənimsəməsi həftəlik və yarım semestrlik testlər (quiz), dərsdə iştirak səviyyəsi, ev tapşırıqları və kumulativ (semestr imtahanı) imtahan əsasında (test və yazılı formada açıq suallardan ibarət olmaqla) qiymətləndirilir.\nProqram UNEC-in müəllimləri ilə yanaşı, digər ali təhsil müəssisələrinin professor-müəllim heyyəti, ölkədə fəaliyyət göstərən yerli və xarici təşkilatlarda məsul vəzifədə çalışan rəhbər şəxslər, peşəkar menecerlər və müqavilə əsasında dünyanın aparıcı təhsil müəssisələrindən dəvət edilmiş professor-müəllim heyətinin elmi bilik və praktik potensialından faydalanır.\nBiznesin idarəedilməsi (ümumi təyinatlı) ixtisası üzrə keçirilən fənlər:\nECON 503 Menecment iqtisadiyyatı\nFIN 502 Korporativ maliyyə\nMARK 502 Marketinq strategiyası\nDördüncü semestr – 4 əsas seçmə fənn\nBUEC 501 Qlobal mühitdə biznes\nSMO 634 Texnologiya və qlobal rəqabət\nSMO 601 Rəqabətədavamlı təşkilatların layihələndirilməsi\nSMO 631 İnnovasiya və yeni biznes müəssisələri\nSMO 621 Kiçik biznesin menecmenti\nSMO 656 Liderlik, yenilik və məsuliyyət\nFİN 621 Müasir maliyyə sistemləri\nRES 620 Qərarqəbuletmədə tədqiqat metodları\nMIS 521 İnformasiya sistemlərinin idarəedilməsi


26 aprel 2020, bazar günü 12:33\nVirtualaz.org xəbər verir ki, ötən gün Çin və yapon mənbələri rəhbərin vegetativ vəziyyətdə olduğunu, hətta öldüyünü xəbər veriblər.\nYaponiyanın “Shukan Gendai” jurnalı isə Çinin səhiyyə dairələrindəki mənbəyə istinadən Kim Çen Inın ürəyində aparılan təcili əməliyyatın bəzi təfərrüatlarını yazır. Bildirilir ki, onun ürəyini əməliyyat edən əyalət həkimi manipulyasiyanı vaxtında başa çatdıra bilməyib.\nKim Çen Inın vəziyyəti o dərəcədə təhlükəli olub ki, onun ürək qan damarlarına stent qoyulması əməliyyatını yerli həkimə etibar etməli olublar. Həmin əməliyyat mürəkkəb deyil və təxminən 1 dəqiqə ərzində başa çatdırıla bilər. Lakin mənbənin sözlərinə görə, cərrah o qədər həyacanlanıb və qorxub ki, sözün əsl mənasında əlləri əsib. Bundan əlavə onun kök adamlar üzərində belə əməliyyatlar aparmaq təcrübəsi olmayıb. Nəticədə o, stent qoyulması əməliyyatını 8 dəqiqəyə başa çatdıra bilib və Şimali Koreya lideri “vegetativ vəziyyətə” düşüb.\nŞimali Koreya dövlət KİV-ləri isə Kim Çen Inın “fəal işlədiyi” barədə məlumat yayır. Cənubi Koreyanın Yonhap agentliyinin bildirdiyinə görə, Şimali Koreya radiosu xəbər verib ki, Kim Çen In Samçijyon şəhərinin yaradılmasına kömək edən fəhlə və əməkdaşlara təşəkkür edib. Lakin rəhbər bu təşəkkürü hansı formada çatdırıb, o haqda heç nə deyilmir.


Allahşükür Paşazadə: “Azərbaycan İraqın şimalında keçirilən referenduma qarşıdır”\n25/09/2017 [15:19] - Cəmiyyət - ( 813 dəfə baxılıb)\nİstanbul şəhərində “Türkiyə və Azərbaycan timsalında islam həmrəyliyi” mövzusunda beynəlxalq konfrans keçirilir.\nAPA-nın Türkiyə bürosunun məlumatına görə, Qafqaz Müsəlmanları İdarəsinin (QMİ) təşkilatçılığı ilə keçirilən konfransa Türkiyə Dini İşlər Vəqfi və İslam Əməkdaşlıq Təşkilatının İslam Tarix, İncəsənət, Mədəniyyət Tədqiqatları Mərkəzi ”“ İRCİCA da dəstək verir.\nToplantının açılışında çıxış edən QMİ sədri, şeyxülislam Allahşükür Paşazadə DAEŞ və digər terror təşkilatlarına qarşı mübarizədə islam həmrəyliyinin böyük rol oynadığını deyib: “Vaxtında qarşısı alınmayan və düzgün siyasi qiymət verilməyən hadisələr sonradan daha ağır cinayətlərin törədilməsinə səbəb olur. Əzəli torpaqlarının 20%-i erməni işğalı altında olan Azərbaycanın Xocalı qəsəbəsində ermənilərin törətdikləri soyqırıma düzgün qiymət verilsəydi, müsəlmanlara qarşı başqa soyqırımlar həyata keçirilməzdi”.\nA. Paşazadə separatçılıqdan əziyyət çəkən bir ölkə kimi Azərbaycanın İraqın şimalında keçirilən referenduma qətiyyətlə qarşı olduğunu vurğulayıb. O, FETÃ–-nün 15 iyul 2016-cı ildəki hərbi çevriliş təşəbbüsünə qarşı başda prezident Əliyev olmaqla, Azərbaycan xalqının tam həmrəy şəkildə Türkiyə dövlətini dəstəklədiyini xatırladıb.\nAzərbaycanın Dini Qurumlarla İş üzrə Dövlət Komitəsinin sədri Mübariz Qurbanlı dini ekstremizmin və terrorun qarşısının alınması üçün “dində vəhdət və birlik” ideyasını həyata keçirdiklərini söyləyib. Bu ideyanı ölkədə və bölgədə uğurla həyata keçirdiklərini diqqətə çatdıran M. Qurbanlı bu istiqamətdəki təşəbbüslərini dünya miqyasında davam etdirəcəklərini vurğulayıb.\nTürkiyə baş nazirinin dini işlərə cavabdeh müavini Bəkir Bozdağ çıxışında bu toplantını “bir millət, iki dövlət” arasındakı həmrəyliyin və eyni mədəniyyətdən bəslənən insanların bir-birinə daha çox yaxınlaşmalarının örnəyi kimi gördüyünü deyib. O, konfransda iştirak edən elm adamlarına müraciət edərək “DEAŞ, FETÃ–, “Boko Haram” kimi terror təşkilatlarını aradan çıxarmaq üçün ən böyük vəzifə sizin üzərinizə düşür. “Quran”ı, peyğəmbərimizin həyat və fəaliyyətini, düzgün hədisləri insanlara çox dərindən öyrətməliyik. Terror təşkilatları kimi bir zəhərə qarşı biz sadəcə elm, kitab, “Quran” yoluyla mübarizə apara bilərik”, - deyə B. Bozdağ vurğulayıb.


Bakıdakı qonşular Zaqatalada heroin satarkən saxlanılıb - FOTO » BolgeXeber.Com -Bölgələrdən xəbəriniz olsun!\nBolgeXeber.Com » Xəbərlər » Bakıdakı qonşular Zaqatalada heroin satarkən saxlanılıb - FOTO\nBakıdakı qonşular Zaqatalada heroin satarkən saxlanılıb - FOTO\nOxunub: 688 Zaqatala Rayon Polis Şöbəsinin əməkdaşları tərəfindən həyata keçirilən əməliyyat-axtarış tədbirləri nəticəsində heroin alveri ilə məşğul olan şəxslər ifşa edilib.\nDİN-in Mətbuat Xidmətinin Şəki regional qrupundan Bolgexeber.com-a verilən məlumata görə, polis əməkdaşlarının həyata keçirdikləri əməliyyat zamanı əvvəllər də oğurluğa görə məhkum olunmuş Elnur Səmədov və paytaxt sakini Ceyhun Əkbərov saxlanılıb. C.Əkbərovun idarə etdiyi “Kia” markalı avtomobilə baxış keçirilən zaman 212 qramdan artıq heroin və 105 qram yüksək psixotrop təsirə malik narkotik vasitə olan metamfetamin aşkar olunub.\nİstintaq zamanı E.Səmədovun Bakı şəhərində kirayə yaşadığı evdə qonşusu, taksi fəaliyyəti ilə məşğul olan C.Əkbərovla birgə sonuncunun idarə etdiyi “Kia” markalı avtomobillə Zaqatalaya gəldiyi və burada narkotik vasitələri satmaq niyyətində olduğu müəyyən edilib. Ancaq həmin şəxslər niyyətlərini həyata keçirə bilməyiblər. Belə ki, polis onları narkotik vasitələri satmaq istəyərkən “iş başında” yaxalayıb.\nFaktla bağlı Zaqatala Rayon Polis Şöbəsinin İstintaq bölməsində cinayət işi başlanılıb, saxlanılan şəxslərin digər cinayətlərdə iştiraklarının olub-olmaması araşdırılır.


Səhiyyə Nazirliyində geniş kollegiya iclası keçirilmişdir\n13 fevral 2013 tarixində Səhiyyə Nazirliyində nazir Oqtay Şirəliyevin rəhbərliyi ilə Azərbaycanda Doğuşayardım xidmətinin vəziyyətinə həsr olunmuş geniş kollegiya iclası keçirilmişdir.\nİclasa Bakı və bölgələrdəki doğum evlərinin baş həkimləri, şöbə müdirləri, habelə doğuşayardım xidmətlərini həyata keçirən özəl tibb müəssisələrinin rəhbərləri dəvət olunmuşdur.\nDoğuşayardım xidmətinin vəziyyətinə dair ilk söz Səhiyyə Nazirliyi Tibbi Yardım Təşkili şöbəsini müdiri Gülmirzə Poladova verildi.\nÇıxışının əvvəlində G.Poladov son illər ərzində səhiyyənin idarə olunması, tibb müəssisələrinin maddi-texniki bazasının gücləndirilməsi, yeni tibbi texnologiyaların tətbiqi, köklü kadr islahatları, əhalinin pulsuz tibbi xidmətlə təmin olunması, müxtəlif dövlət proqramlarının həyata keçirilməsi və başqa genişmiqyaslı tədbirlər nəticəsində ana və uşaqlara göstərilən tibbi xidmətin keyfiyyətinin yaxşılaşdırılmasına zəmin yaradıldığını vurğuladı. Şöbə müdirinin sözlərinə görə, ölkədə sosial-iqtisadi vəziyyətin sabitliyi diri doğulmuşların sayının artmasına, ana və uşaq ölümü göstəricilərinin azalmasına gətirib çıxarmışdır.\nBelə ki, 2007-ci ildə 151 mindən artıq uşaq doğulmuşdursa, 2012-ci il ərzində 173 547 diridoğulmuş qeydə alınmışdır.\nKörpə ölümü göstəricisi 2007-ci ildə 12,1; 2012-ci ildə-10,8; ana ölümü 2007-ci ildə 34,5; 2012-ci ildə isə bu göstərici 14,9-a bərabər olmuşdur.\nQeyd olunmuşdur ki, son illər ərzində evdə doğuşların sayında azalma da müşahidə olunur. Belə ki, 2007-ci ildə evdə doğuşların sayı ümumi diridoğulmuşların sayına görə 3,5 % təşkil etmişdirsə, 2012-ci ildə il də bu rəqəm 3 dəfə azalmışdır.\nG. Poladov bildirmişdir ki, əldə olunan nailiyyətlərlə yanaşı bu sahədə bəzi problemlər də var.\nBaş vermiş ana və uşaq ölümü hadisələrinin hər biri Səhiyyə Nazirliyinin Döğuşayardım Komissiyası tərəfindən təhlil olmuş və təhlillər zamanı aşkar olunan çatışmazlıqların aradan qaldırılması istiqamətində bir sıra tədbirlər həyata keçirilmişdir.\nAntenatal xidmətə, ekstragenital və mamalıq patologiyasının vaxtında aşkar edilməsinə, hamilələrin hospitalizasiyası məsələlərinə və digər bir sıra məsələlərə Səhiyyə Nazirliyi tərəfindən diqqət daha da gücləndirilmişdir.\nG.Poladov bildirmişdir ki, Səhiyyə Nazirliyinin ən prioritet sahələrindən biri olan Doğuşayardım xidmətinin keyfiyyətinin artırılması üçün bir sıra təkliflər hazırlanıb və səhiyyə nazirinə təqdim edilmişdir.\nŞöbə müdiri onu da qeyd etdi ki, doğum tarixlərində keysəriyyə kəsiyi əməliyyatlarının əsaslandırılmasına baxmayaraq, doğuşların təbii yolla aparılmasının zəruriliyinə diqqət artırılmalıdır. G.Poladov cıxışının sonunda bildirmişdir ki, doğuşayardım xidmətin daha da təkmilləşməsi, arada olan problemlərin aradan qaldırılması üçün Səhiyyə Nazirliyi müxtəlif istiqamətlərdə ciddi tədbirlər görür. Hazırda neonatoloji xidmətin təkmilləşdirilməsi istiqamətində vacib işlər planlaşdırılır. Belə ki, ET Pediatriya, Mamalıq və Ginekologiya İnstitutlarında, Respublika Perinatal Mərkəzində mövcud neoanatoloji-reanimasiya şöbələri genişləndirilərək. Bundan əlavə bu şöbələrin maddi-texniki vəziyyətinin müasir səviyyədə təmini istiqamətində də vacib addımlar atılması gündəmdədir. Eyni zamanda şöbələrin ştat cədvəlində müvafiq dəyişikliklərin aparılması və yüksəkixtisaslı neonatoloji-reanimatoloji kadrlarla təmin olunması, onların təkmilləşmə məqsədilə xaricə kurslara göndərilməsi məsələsinə baxılacaqdır.\nŞöbə müdirinin çıxışından sonra müzakirələrə başlanılmışdır. Müzakirələrdə çıxış edən ET Mamalıq və Ginekologiya İnstitutunun direktoru F.Əliyeva, M.Ə. Mirqasımov adına Respublika Klinik Xəstəxanasını baş həkimi T.İbadov və Səhiyyə Nazirliyi Təxirəsalınmaz Tibbi Yardımın stansiyasını rəisi M.Cəfərov çıxış etmişdirlər. Çıxışçılar bu sahədə görülən işlərlə yanaşı arada olan boşluqları da kollegiya iştirakçılarının diqqətinə çatdırdılar.\nM.Cəfərov bildirmişdir ki, 2012-ci il ərzində SNTTTYS konsultativ tibbi heyəti tərəfindən 894 çağırış icra olunmuşdur.\nF.Əliyeva son illər ərzində analara və yeni doğulmuş uşaqlara göstərilən tibbi xidmətin keyfiyyətini yaxşılaşdırmaq məqsədi ilə Səhiyyə Nazirliyi tərəfindən görülən bir sıra işlərdən danışdı. F.Əliyeva eyni zamanda ET Mamalıq və Genikologiya İnstitutunun mütəxəssisləri tərəfindən bölgələrdə aparılan çoxsaylı monitorinqlər haqında kollegiya iştirakçılarının məlumat vermişdir.\nSəhiyyə nazirinin müavini A. Vəlibəyov dövlətin səhiyyə sahəsinə ayırdığı xüsusi diqqət və qayğının bariz nümunəsi kimi ana və uşaq ölümü səviyyəsinin 3 dəfə azalmasını vurğulamışdır.\nDaha sonra səhiyyə naziri Oqtay Şirəliyev çıxış etmişdir. Nazir özəl və ya dövlət tibb müəssisəsi anlayışının olmadığını və hər bir tibb müəssisənin Azərbaycan səhiyyəsinin adı ilə bağlı olduğunu söyləmişdir. O.Şirəliyev xüsusi vurğuladı ki, səhiyyənin bütün sahələri önəmli və vacib məsələdir. Lakin doğuşayardım xidməti Nazirliyin xüsusi diqqət ayırdığı sahədir. Biz hər birimiz Azərbaycan dövlətinin adına layiq çalışmalıyıq. Hər biriniz vicdanla, şərəflə çalışmalıyıq. Biz statistikaya nəzər salsaq görərik ki, ölkəmizdə yaşayış həddi yuxarı qalxdığı kimi, insanların ölüm hallarının səviyyəsi də aşağı enmişdir. Ölkə rəhbərliyi səhiyyəyə diqqət və qayğısı göz qabağındadır. Maddi-texniki baza var və bu imkanlar daha da genişləndirilir” - deyə nazir vurğulamışdır.


Bu sürücülərə xəbərdarlıq edildi – QAYDALAR SƏRTLƏŞDİ - NƏQLİYYAT - Fins.az\nBu sürücülərə xəbərdarlıq edildi – QAYDALAR SƏRTLƏŞDİ\nBakı Nəqliyyat Agentliyinin müntəzəm sərnişindaşıma ilə məşğul olan hüquqi və fiziki şəxslər qarşısında qoyduğu tələblərin icra vəzəyyətini yoxlamaq məqsədi ilə müxtəlif nəzarət mexanizimlərindən istifadə edilir. Marşrut xətləri üzrə mütəmadi olaraq montitorinqlər keçirilir. Son bir həftədə keçirilən növbəti belə monitorinqlərin nəticəsi olaraq, qoyulan tələblərin pozulması hallarına yol verən daşıyıcı və sürücülərə qarşı ciddi cəza tədbirləri görülüb.\n15 nömrəli marşrut xətti üzrə hərəkət edən 10-TF-686 DQN-li avtobusun istismara tam yararsız olduğu halda reysə buraxıldığı müəyyən edilib. Nəqliyyat vasitəsi sonuncu dayanacaqda marşrut xəttindən kənarlaşdırılıb, daşıyıcı və sürücü Agentliyə çağırılaraq izahatları alınıb. Əsaslı təmir edilənədək avtobusun xəttə buraxılmasına qadağa qoyulub. Daşıyıcıya sonuncu xəbərdarlıq edilməklə bildirilib ki, belə halların təkrarlanacağı təqdirdə Agentlik tərəfindən daha sərt tədbirlər görüləcək.\n44 nömrəli marşrut xətti üzrə 90-UN-516 DQN-li avtobusun ön şüşəsinin qırıq vəziyyətdə idarə edildiyi müəyyən edilib. Nəqliyyat vasitəsi xətdən kənarlaşdırılıb. Agentliyə çağırılaraq izahatı alınan daşıyıcı söz verib ki, nöqsan qısa vaxtda aradan qaldırılacaq və analoji halların təkrarlanmaması üçün zəruri işlər görüləcək.\n173 nömrəli marşrut xətti üzrə 10-TF-428 DQN-li avtobusun sürücüsü Azər Abışov Koroğlu Nəqliyyat Mübadilə Mərkəzində dayanacaqdan kənar saxlama hallına yol verib. Sürücü və daşıyıcı Agentliyə çağırılıb, izahatları alınıb və sonuncu dəfə xəbərdarlıq olunub. Bir daha belə halların baş verəcəyi təqdirdə Agentlik tərəfindən barələrində ciddi tədbirlər görüləcəyi diqqətə çatdırılıb.\nBakı Nəqliyyat Agentliyi bir daha bəyan edir ki, qısa vaxt ərzində müasir tələblərə uyğun istehsalat bazasına malik olmayan, nəqliyyat vasitələri texniki cəhətdən saz vəziyyətə gətirməyən və peşəkar sürücü bazasını formalaşdırmayan daşıyıcılara qarşı səlahiyyətləri çərçivəsində ən sərt tədbirlərin görülməsini davam etdirəcək.


Böyümək üçün GROW 2020: III yazı\nBöyümək üçün GROW 2020: I yazı\nBöyümək üçün GROW 2020: II yazı\nAFFA elan etdiyi yeni strategiyada ölkə futbolunun bir parçası olan hər kəsi birləşdirməyi nəzərdə tutur. Bu, növbəti 5 ildə qurumun ambisiyalarına çatmaqda əsas məqsədidi. Maliyyələşmə də daxil olmaqla, illik planlaşdırmaya nəzarət edəcək assosiasiya bununla hədəfə irəliləmək istəyir.\nProqramın 1-ci hissəsi İŞTİRAKÇILARI ARTIQRMAQ (Oyunçu iştirakını 20% artırmaq) adlandırılıb. Futbolu hər kəs üçün təşkil etmək istəyən AFFA bəzi statistik məlumatları açıqlayıb.\nRəqəmlərə inansaq, son dövrlərdə (konkret illər göstərilməyib – red.) uşaqların 69%-i futbol oynamayıb, 15%-i müəyyən müddət oynayıb, hazırda isə yalnız 8%-i bu işlə məşğuldu. 82% yetkin insanın futbol oynamadığı qeyd olunan proqramda 16%-in müəyyən müddət, 5%-in isə hələ də top qovduğu vurğulanır. AFFA bu rəqəmləri dəyişməklə insanları futbola həvəsləndirmək, dövlətə sağlam insanların sayını artırmaqda kömək etmək istəyir.\nMüxtəlif təşəbbüslərlə bağlı Gənclər və İdman Nazirliyinə, habelə Təhsil Nazirliyinə müraciət edəcək AFFA böyüklərin futbolda iştirak sayını 34%-ə kimi artırmaq niyyətindədi. Elə strategiyanın bu cümlələrini oxuyarkən Bakı Olimpiya Stadionunda təşkil olunan Mini Futbol Liqasının məramı daha da aydın olur. Hərəsində 15 futbol həvəskarını birləşdirən 42 komanda 630 nəfərin futbol ailəsinə daxil olmasına yaradılan şəraitdən bəhrələnir. Gələcəkdə bu layihənin regionlara yayılması ilə say daha da artacaq və 34%-ə doğru addım atılacaq.\n21000 oğlan və 2800 qız oyunçunun mübarizə aparacağı gənclər turnirinin təşkili də maraqlıdı. Hazırda AFFA klubları hər yaş qrupu üzrə komanda saxlamağa məcbur edir və bu, lisenziya tələbidi. Amma bununla hədəf kimi göstərilən rəqəmin yalnız 10 faizini reallaşdırmaq olar. 9 liqa üzrə mübarizə aparan 10 elita komandası ümumilikdə 90 komandanı bir araya gətirir. Onların hərəsində 20 futbolçu olsa, bu, 1800 gəncin top qovması deməkdi. Müxtəlif məktəblərin, nazirlik nəzdindəki komandaların, elita təmsilçisi olmayanların təmsilçilərini də nəzərə alsaq, yenə də say kifayət qədər azdı, hədəf kimi göstərilən 21000-ə çatmır.\nAFFA-nın ötən mövsüm üçün hazırladığı hesabatdan müəyyən rəqəmlər götürmək olar. Uşaq və Gənclər üzrə Yarışların Təşkili Şöbəsinin 2015-ci il üçün hesabatına görə liqalarda oyunçu sayı belədi:\nU-10 – 1131\nU-11 – 1514\nU-12 – 1750\nU-13 – 1811\nU-14 – 2025\nU-15 – 373\nU-16 – 391\nU-17 – 314\nU-19 – 312\nYekunda bəlli olur ki, 9 liqada 9621 gənc futbol oynayır. Bu rəqəm özü də dəqiq deyil. Əvvəla, ona görə ki, böyük pullar xərclənən hesabat proqramı səhvlərlə doludur və bir səhifədə yazılan rəqəmlə digərindəki üzt-üstə düşmür. Ona görə də bəzi liqalardakı statistikaları hesablamaq üçün əlavə mənbələrə ehtiyac duyduq. Bundan başqa, futbolçuların peşəkarlığa doğru getdiyi ən yüksək yaşlı son 4 liqada sayın kəskin azalması diqqət çəkir. U-14 Liqasında 2025 uşaq olubsa, U-19-da bu say 312-yə bərabərdi. Deməli, 1713 uşaq təhsildən qismən yayınıb, eləcə də futbolçu ola bilməyib. Bu isə əlavə problem yaradır, onların həyatını dəyişir. AFFA-nın prioritet vəzifələrindən biri məhz bunun qarşısını almaq olmalıdı. Say düzəltmək hələ heç nə deyil.\nQızlar liqasında mənzərə daha pisdi. Rəqəmlərə ehtiyac duymuruq, təkcə bu amili diqqətə almaq lazımdı ki, elita klubları bu şərtə sırf lisenziya tələbi olduğu üçün əməl edir və keyfiyyət olduqca aşağıdı. Buna görə də milli komandamızın şərəfini gürcülər, eləcə də digər əcnəbilər qoruyur.\nBəs,reallıq 9621 nəfərdisə, hədəf kimi 21000 göstərilməsinin səbəbi nədi? Cavabı müxtəlif layihələr çərçivəsində keçirilən yarışlardı. Məktəbli kuboku kimi mövsümi layihələr, ciddi perspektiv vəd etməyən yarışlarla hədəf kimi göstərilən rəqəmlərə çatmaq olar. Lakin etiraf etməliyik ki, bununla “Grow 2020” strategiyası düz gəlmir. Bu, həqiqi böyümək deyil. Kəmiyyətdənsə keyfiyyətə üstünlük vermək lazımdı. Düzdü, kütləvilik də lazımdı, lakin bunu hansısa məktəbli kuboku ilə yox, elə həmin liqaları bütün bölgələrə böyütməklə reallaşdırmaq məsləhətdi. Liqaların əhatə dairəsi o dərəcədə böyüməlidi ki, hər liqada 2000-3000 uşaq mübarizə aparsın. O zaman 21000-lik hədəf həm daha real, həm də nəticələri sevindirici olar.\nAFFA futbol dərsinin tədris olunduğu 23 pilot məktəbin sayını 500-ə çatdırmaq istəyir. Bu fakt da göstərir ki, qurum iştirakçı sayını əsasən məktəblilər sayəsində artırmaq niyyətindədi. Amma əvvəlcə pilot layihəsinin effekti haqqında hesabat olmalı və “Grow 2020” layihəsində əksini tapmalıydı. Məhz burada izah olunmalı idi ki, həqiqətən də futbol dərsinin təbliğinin nəticələri necədi və 23 məktəbin sayını həqiqətən də 500-ə çatdırmaq zərurəti var.\nProqramda qızların futbolda iştirak sayının 100 faiz artırmaq üçün əlavə imkanlar yaradılacağı qeyd olunub. Necə? Bax, bu məqam strateji planda əksini tapmayıb. Görünür, hətta AFFA da bunun yolunu tapa bilmir. Reallıq var: milli mentaliteti və ənənələri nəzərə alaraq demək olar ki, bu, mümkünsüzdü. Ona görə də qadın futbolunda bu qədər dirənməkdənsə, daha perspektivli işlərlə məşğul olmaq lazımdı.\ntarix: 13-11-2016 16:39


10 İyul 2018 19:38 (UTC+04:00)\n1961-ci ildən başlayaraq balıq məhsulları istehlakının həcmi Yer kürəsi əhalisindən iki dəfə sürətlə artır. Bu meyil növbəti onillikdə də davam edəcək. 2030-cu ilə qədər balıq istehsalının 201 milyon tona çatacağı gözlənilir. Bu da cari göstəricilərdən 18 faiz çoxdur. AZƏRTAC BMT-nin Xəbərlər Mərkəzinə istinadla xəbər verir ki, bu barədə məlumat BMT-nin Ərzaq və Kənd Təsərrüfatı Təşkilatının (FAO) yeni məruzəsində yer alıb.


Lent.az | IKT - İlon Mask aktrisa sevgilisindən ayrıldı\n07 Avqust 2017 / 17:24\nİlon Mask aktrisa sevgilisindən ayrıldı\nABŞ-da məşhur iş adamı, “Tesla” və “SpaceX” şirkətlərinin sahibi İlon Mask (Elon Musk) və tanınmış aktrisa Ember Herd (Amber Heard) arasındakı romantik münasibətlər bitib.\nİKT.lent.az-ın xəbərinə görə, bu barədə “US Weekly” məlumat yayıb. Mənbə bildirib ki, cütlüyün münasibətlərinə iş mane olub. Belə ki, İ. Mask daim məşğuldur, E. Herd isə Avstraliyaya film çəkilişlərinə gedib və oktyabra qədər orada qalacaq. Aktrisa iş adamı ilə birgə həyat naminə karyerasından vaz keçmək niyyətində deyil.\nMask və Herd 2013-cü ildə “Maçete öldürür” filminin çəkiliş meydançasında qarşılaşıblar. Mask filmdə epizodik rol ifa edib. Həmin vaxt Ember Herd məşhur aktyor Conni Depp ilə evli olub. 2016-cı ilin mayında E. Herd C. Deppdən ayrılıb, elə həmin il onu milyarder iş adamı ilə birlikdə görüblər. Bu ilin aprelində onlar münasibətləri olduğunu etiraf ediblər.\nQeyd edək ki, 46 yaşlı İ. Maskın sərvəti 16,6 milyard dollar həcmində qiymətləndirilir.


“Qəbələ” “Panatinaikos”la üz-üzə - YENİLƏNİR\n27 İyul 2017 7:44\nBu gün Avropa Liqasında III təsnifat mərhələsinə start veriləcək.\nMilli.Az apasport.az-a istinadən xəbər verir ki, turnirdə mübarizəni davam etdirən yeganə Azərbaycan təmsilçisi "Qəbələ" də növbəti sınağına çıxacaq.\nPremyer Liqanın vitse-çempionu Yunanıstan "Panatinaikos"u ilə qarşılaşacaq. Yarışa II təsnifat mərhələsindən başlayan qəbələlilər Polşa "Yagelloniya"sının ardından Ellada təmsilçisini də mübarizədən kənarlaşdırmağa iddialıdı.\nİlk rəqibini Bakıdakı heç-heçədən sonra səfərdə məğlub edən Roman Qriqorçukun yetirmələri yenə rəqib meydanında qüvvəsini sınayacaq. "Qırmızı-qaralar" Afinadakı görüşdə Yunanıstanın tituluna görə ikinci klubunu məğlub etməyə və ya sərfəli nəticə ilə dönməyə çalışacaq.\nİki il əvvəl də bu arenada uğur qazanan "Qəbələ" çılğınlığı ilə ad çıxaran "Panatinaikos" fanatları önündə səfər qolları ilə mərhələ keçmişdi. Bakıda qolsuz sülhlə kifayətlənən təmsilçimiz Ellada təmsilçisinin meydanında Dodonun qolları ilə uğur qazanmışdı - 2:2. İki ildə rəqiblərin heyətlərində ciddi islahatlar baş versə də, meydan sahibləri revanş, təmsilçimiz isə uğurunun ardını gətirmək üçün mübarizə aparacaq.\n22:30. "Panatinaikos" (Yunanıstan) - "Qəbələ" (Azərbaycan)\nAfina. "Apostolos Nikolaidis" stadionu\n22 Oktyabr 2017 20:36\nAFFA-nın İntizam Komitəsi “Qəbələ” klubunu cərimələyib\n5 Oktyabr 2017 12:41\n"Qəbələ"nin oyununun əmsalı\n3 Avqust 2017 15:22\nAvropa Liqası: “Qəbələ” Yunanıstandakı məğlubiyyətin əvəzini çıxa biləcəkmi? (YENİLƏNİR)\n3 Avqust 2017 8:28


Bugün 2020-04-07 11:19\nAzərbaycan Respublikasının Prezidenti İlham Əliyevin Xocalı soyqırımının iyirmi yeddinci ildönümü haqqında imzaladığı Sərəncama əsasən, Azərbaycan İlahiyyat İnstitutunda (Aİİ)18 fevral 2019-cu il tarixdə saat 14:00-da tədbir keçiriləcək\nAİİ-dən verilən məlumata görə, tədbirdə Xocalı soyqırımının 27-cı ildönümünə həsr edilmiş “Xocalıda məhv olmuş 8 ailə” filminin nümayişi təşkil olunacaq.\nAzərbaycan İlahiyyat İnstitutu mütəmadi olaraq tələbələrin vətənpərvərlik ruhunun gücləndirilməsi və milli ruhda yetişməsi, milli təəssübkeşliyin, torpağa bağlılığın, dövlətə sevginin aşılanması məqsədilə silsilə tədbirlər həyata keçirir. Tələbələrdə vətənpərvərlik ruhunun gücləndirilməsi gənc nəslin mənsub olduğu milli dəyərlərə, tarixi ənənələrə bağlılığını özündə ehtiva edir. Vətənin tarixi keçmişini dərindən bilmək, milli dəyərlərinə sahib olmaq, adət-ənənələrini öyrənmək, maddi və mənəvi sərvətlərini qorumaq vətənpərvər insanı səciyyələndirən ən mühüm keyfiyyətlərdəndir. Aİİ bu keyfiyyətləri gənclərə aşılamaq məqsədilə davamlı olaraq gənc nəslin tarixi yerlərə gəzintisini təşkil edir, tarixi günlərə həsr olunmuş silsilə tədbirlər həyata keçirir.\nKateqoriya : QHT və MEDİA Baxış sayı : 621\nTürkiyədə `Qarabağ hekayələri` təqd...\nPrezident İlham Əliyev Davudoğlu il...\nƏlilliyin müəyyən olunması ilə bağl...


Mövcud vəziyyətdə dəstək proqramlarına ayrılacaq vəsaitlərin həcmi 2.5 milyard manatdır. Bunu XəzərXəbər-ə açıqlayan İqtisadi islahatların təhlili və kommunikasiya mərkəzinin icraçı direktoru Vüsal Qasımlı kredit ödənişlərində güzəşt ediləcəyini də bildirib. Yeni alınacaq kreditlərdə isə faizlərin böyük qismini dövlət öz üzərinə götürəcək. Heç bir yerdə rəsmi işçi kimi işləməyənlər isə müxtəlif dəstək proqramlarına cəlb olunacaq...\nDövlət tərəfindən dəstək göstəriləcək 4 sahə və 20 istiqamət artıq bəllidir. Bunu Xəzər Xəbərə müsahibəsində İqtisadi İslahatların Təhlili və Kommunikasiya Mərkəzinin icraçı direktoru Vüsal Qasımlı deyib. Onun sözlərinə görə müxtəlif sahələri əhatə edən 9 proqram işlənib hazırlanıb. Bunlardan ən önəmlisi 44 min sahibkar və 308 min muzdlu işçiyə dəstəyin verilməsini nəzərdə tutur. Başqa bir proqram isə 290 min mikrosahibkara dəstəyin verilməsini nəzərdə tutur. Bu sahibkarlara vergi güzəştləri tətbiq olunacaq. Dəstək proqramları icra edilərkən mövcud vəziyyətdən ən çox, əhəmiyyətli dərəcədə və az zərər çəkən katoqoriyalar üzrə addımlar atılacaq. Vüsal Qasımlının sözlərinə görə dəstək proqramı üçün ayrılan ümumi vəsaitin həcmi də 2 dəfədən çox artırılıb.\nVüsal Qasımlı bundan sonra veriləcək kreditlərə də böyük həmcdə dövlət dəstəyi göstəriləcəyini bildirib. Belə ki, əgər vətəndaşlar 15 faizlə kredit alırsa onun 10 faizini dövlət ödəyəcək. Bundan başqa sahibkarların aldığı kreditlərin də yarısını dövlət öz hesabına təmin edəcək.\nHazırda krediti olan vətəndaşlar və sahibkarlarla bağlı da güzəştlər nəzərdə tutulub.Bu ödəmə müddətinin uzadılması, eləcə də borc faizlərinin hesablanmaması və ödəniş olmasa gecikdirilmə kimi qəbul edilməməsi formasında özünü göstərə bilər. Ancaq bu güzəştlərin edilməsi üçün müəyyən məqamlar nəzərə alınacaq.\nBundan başqa kommunal xidmətlərin ödənişi ilə bağlı da bir sıra güzəştlər tətbiq olunacaq. Bu məsələdə limitlərin tamamilə aradan qaldırılması artıq təkliflərdə öz əksini tapıb. Ən önəmli məsələlərdən biri isə heç bir yerdə rəsmi iş yeri olmayan şəxslərə dəstəyin göstərilməsidir. Bu şəxslər dövlət tərəfindən ünvanlı sosial yardım, özünəməşğulluq proqramı, eləcə də ictimai işlərə cəlb olunmaqla lazımı dəstəyi ala biləcəklər. Hazır olan təkliflər Nazirlər Kabineti tərəfindən təsdiq olunandan sonra onların icra mexanizmi də açıqlanacaq.


Sumqayıtlı siyasətçi geri çəkildi | SUMQAYITXEBER.COM\nSUMQAYITXEBER.COM > AKTUAL > Sumqayıtlı siyasətçi geri çəkildi\nSumqayıtlı siyasətçi geri çəkildi\nMüəllif: sumqayitxeber.com • Tarix: 30 Avqust 2013 • Baxış sayı: 166 dəfə • Şərh yoxdur\nKlassik Azərbaycan Xalq Cəbhəsi Partiyasının sədri Mirmahmud Mirəlioğlu oktyabrın 9-da keçiriləcək prezident seçkilərində namizəd olmayacaq.\nBu barədə M.Mirəlioğlu özü məlumat verib. Onun sözlərinə görə, artıq Milli Şuranın vahid namizədi Cəmil Həsənlinin namizədliyi Mərkəzi Seçki Komissiyası tərəfindən təsdiqlənib və onun imza kampaniyası başlayıb. KXCP də MŞ-in vahid namizədliyini dəstəklədiyi üçün seçkilərə qatılmaq niyyətində deyil.\nBununla belə, partiya sədri bildirib ki, namizəd olmaması ilə bağlı qərar KXCP-də şifahi şəkildə qəbul edilsə də, qurumun rəsmi orqanlarında bu məsələ müzakirəyə çıxarılacaq və yekun qərar açıqlanacaq: “Partiyanın İdarə Heyətində seçkilərdə iştirakla bağlı məsələ müzakirə edilib, yekun qərar veriləcək”.\nXatırladaq ki, bundan əvvəl Müsavat başqanı İsa Qəmbər də namizədliyini geri götürmüşdü.


Rosie O'Donnellin Opra ilə müsahibəsi - Rosie O'Donnellin yeni şousu - Əyləncə\nOprah: Mən dəfələrlə görmüşəm ki, bir adam dünyada gəzirdi, indi isə sən eyni mühitdəsən – başqasının sənin ətrafında fırlandığı həyata öyrəşdikdən sonra.\nRozi: Düzgün. Və sonra mən ona kruiz şirkətini [2003-cü ildə başlamış və gey və lezbiyan ailələr üçün kruizlər həyata keçirən R Family Vacations] yaratmağa kömək edərək ona minnətdarlığımı göstərməyə çalışdım. 'Budur sizin şirkətiniz, biz gey ailəsi ilə kruizlər edəcəyik!' Amma sonra birdən o çox işləyirdi. Bu barədə zarafatlaşdığımı xatırlayıram: 'Bəli, bu mənim verdiyim böyük həyat qərarıdır. Mən gedə bilərdim ki, 'Canım, ayağımdan qanaxma var' və o, 'Çox gözəldir, mən penthaus sifariş edirəm, bir saniyə gözləyə bilərsənmi?''\nBir fakt da var ki, biz bir araya gələndə Kelli cəmi 30 yaşında idi və bu, onun ilk uzunmüddətli münasibəti idi. Məndən əvvəl o, ailəsinin yanına getmirdi. Mən onları bir növ onun gey olduğunu qəbul etməyə məcbur etdim.\nOprah: Həmişə çöldə olurdun?\nRozi: Şəxsi həyatımdakı hər kəsə, bəli. Bilməyənlər yalnız tamaşaçılar idi. Amma onlar bir növ bilirdilər, çünki Kelli Emmidə mənim yanımda oturmuşdu.\nOprah: Verilişə başlamazdan əvvəl bu barədə ictimaiyyətə açıq olmağın lazım olub-olmaması ilə bağlı müzakirələr olubmu?\nRozi: Müqaviləni imzalamazdan əvvəl mən Warner Brothers ilə oturub dedim: “Mən homoseksual olduğumu bilmənizi istəyirəm və bu barədə danışacağımı düşünmürəm”. Unutmayın, bu əvvəlcədən Will & Grace . Pre-Ellen DeGeneres çıxır.\nRozi: Bəli. Bu, 1995-ci ildir, hə? Mədəniyyət homoseksuallar haqqında çox danışmırdı.\nOprah: Mən başa düşürəm. O vaxtdan bəri çox yol keçmişik. Və ümumiyyətlə, indi deyəsən, siz də çox yol qət etmisiniz. Sən heç olmadığın qədər 'sən' kimi görünürsən. Əslində, bizim bu tərəfdaşlığımızın indi mümkün olduğunu düşünmə səbəbinin bir hissəsi səyahətinizdə yeni bir yerə çatmağınızdır.\nRozi: Tamamilə doğru.\nOprah: Mən Nyackdəki evinizdə olanda mənə dedin ki, bəzi hormonlar almaq həyatınızı dəyişdi.\nRozi: Bəli. Məndə sıfır estrogen var idi. Və bir az aldığım üçün daha normal fəaliyyət göstərə bildim. Mən çox qəzəbli olmağı dayandırdım. Bilirsiniz, məncə, bildiyimdən daha çox qəzəbləndim. Ancaq digər hisslərimə yenidən giriş əldə etdim. Artıq emosiyalarımdan kəsilmirəm.\nOprah: Beləliklə, qəzəblə kömək etdi.\nRozi: Qəzəb getdi. Hətta Casey Enthony məhkəməsi kimi bir şeylə belə - normalda mən bu barədə vəsvəsə edərdim. Çox qəzəbli olardım. Amma heç ona yaxınlaşmadım. Bir sağalma oldu.\nOprah: Hormonların qəbulu depressiya hesab etdiyiniz şeyə də kömək etdimi?\nRozi: Çox. TM [transsendental meditasiya] da kömək edir: sadəcə hərəkətsiz qalmaq və gündə iki dəfə daxili sabit diskimi sıfırlamaq.\nOprah: Keçmişdə olduğundan daha çox özünüzü qəbul edirsiniz.\nRozi: Bəli. Digər insanların da. Dediyiniz kimi, keçmişin fərqli olmasını gözləməyi dayandırmağa çalışıram. Mən başqa insanlar haqqında “hekayə yazmamağın” vacibliyini onları tanımadan əvvəl öyrənmişəm.\nOprah: Beləliklə, həqiqətən yeni bir yerdəsiniz.\nRozi: Mən. Və bunun bir hissəsi boşanmadır.\nOprah: Sizi hansısa şəkildə azad etdi?\nRozi: Bu, məni xoşbəxtlik üçün resept hesab etdiyim şeylərdən azad etdi: Evlən, uşaq sahibi ol, evli qal. Övladlarım oynayanda mən zarafat edirdim: “Bu, ssenaridə yoxdur!” Lakin Parker 12 yaşında olanda dedi: “Xəbərlər yanır, ana, bizim ssenarimiz yoxdur”.\nSonrakı: Niyə onun yeni şousu fərqli olacaq\nkişinin cinsi istismara məruz qaldığını göstərir\nözünə mərhəmətə necə qalib gəlmək olar\nşeirə necə başlamaq olar\nMilad ağacına lent necə yapışdırılır martha stüart\nbrene brown çox cəsarətli sitatlar


Ana səhifə » Siyasət » Tahir Rzayev: Ermənilər yenə də özlərinin vəhşi xislətindən əl çəkməyərək Kəlbəcərdə evləri yandırır, təbiətə ciddi ziyan vururlar\n“Ermənilərə Kəlbəcərdən çıxması üçün daha 10 gün vaxt verilməsi Azərbaycan Prezidenti, Ali Baş Komandan cənab İlham Əliyevin bəşəri dəyərlərə, insanlığa qiymət verməsinin, humanizminin bariz nümunəsidir. Halbuki, erməni təcavüzkarları Kəlbəcəri işğal edərkən azərbaycanlı əhaliyə 10 saat vaxt vermiş, hətta buna da əməl etməmiş dinc sakinləri qətlə yetirmişdilər. Bax budur Azərbaycan xalqının böyüklüyü, insana qiyməti. Ancaq bunun müqabilində ermənilər yenə də özlərinin vəhşi xislətindən, təcavüzkar əməllərindən əl çəkmirlər. Onlar evləri yandırır, ağacları qırır, ev heyvanlarını öldürür, meşələrə od vurur, nə varsa məhv edirlər. Bu nəinki erməni əsgərlərinin, eləcə də mülki ermənilərin də vandallığını xalqımıza, torpağımıza nifrətini bir daha nümayiş etdirir”. Bu fikirləri Milli Məclisin Aqrar siyasət komitəsinin sədri Tahir Rzayev deyib.\n“Ancaq bu təşəbbüslərin heç bir faydası yoxdur. Çünki sülhsevər bəşəriyyət artıq Azərbaycanın haqq mübarizəsini dəstəkləyir və atəşkəsə əməl edilməsi, müharibənin dayandırılması, erməni silahlı birləşmələrin işğal edilmiş torpaqlardan çıxması barədə bir çox dövlətlərin, xüsusilə Rusiyanın və Türkiyənin təşəbbüslərini, əməli tədbirlərini yüksək qiymətləndirir. Əlbəttə, qələbə bizimlədir, çünki haqq, ədalət bizim tərəfimizdədir. Biz öz haqqımızı qoruyur, tarixi ədaləti bərpa edir, torpaqlarımızın işğaldan azad edilməsi uğrunda mübarizə aparırıq. Qarabağ əzəli torpağımızdır. Qarabağ Azərbaycandır!”, - deyə komitə sədri vurğulayıb.


Konqoda namelum xestelikden 15 nefer olub - Azadliq Xeber\nKonqoda namelum xestelikden 15 nefer olub\n06:12 xeber –\nKonqo Demokratik Respublikasının qərbində həkimlər son həftələrdə yaşı 60-80 aralığında olan 15 nəfərin naməlum xəstəlikdən öldüyünü bildiriblər.\nAPA “Frans Press”ə istinadən xəbər verir ki, Kvanqo əyalətinin Qubernatoru Cin-Marie Petit deyib ki, ölüm səbəbi müəyyənləşdirilməyib: “Xəstəlik baş ağrısı ilə başlayır, sonra bədəndə ağrı hiss olunur….”.\nQeyd edək ki, xəstəliyin yayılma mərkəzi Anqola ilə sərhəddə yerləşən Kasonqo Lunda bölgəsidir. İlk yoluxmuş şəxs fevralın əvvəllərində müəyyən edilib. Ölənlərdən götürülən toxuma nümunələri tədqiqat üçün ölkənin paytaxtı Kinşasadakı araşdırma mərkəzlərindən birinə göndərilib.


Konstitusiya dəyişikliklərinin ictimayi müzakirəsi Marneulidə 70 nəfərlik zalda keçiriləcək – Marneuli FM\nÇərşənbə 03 İyun 2020 / 12:55\n23 May tarixində saat 12:00-da Marneuli Mülki Məşğulluq Mərkəzinin 70 nəfərlik böyük zalında Konstitusiya layihəsindəki dəyişikliklərinin müzakirəsi baş tutacaq.\nMülki Məşğulluq Mərkəzinin direktoru Mariam Samxaradzenin veridyi məlumata görə bu gün, təşkilatçı qrupundan görüşün keçiriləcəyi ilə bağlı məlumat alıblar. O həmçinin qeyd edir ki, 70 nəfərlik zala 35 nəfər mediya, QHT və mövzu ilə maraqlanan əhali dəvət ediləcək, qalan 35 nəfəri isə təşkilatçı qrupunun qonaqları təşkil edəcəklər. Yaxın günlərdə görüşün presrelizi Marneuli Mülki Məşğulluq Mərkəzinə təqdim ediləcək.\nXatırladaq ki, Konstitusiya dəyişikliyinin ictimai müzakirəsi Tbilisidə və 10 rayonda keçirilcək. Bunlar: Zestafoni, Samtrediya, Siqnaxi, Marneuli, Axalqalaki, Axaltsixe, Ozurgeti, Poti, Kazbeki, Mestiya və Tbilisidə baş tutacaq.


Tuesday, 28 İyun 2022 07:57\nSənübər Qocayeva\t 25 May 2022 17:00\nAzərbaycanda zob xəstəliyinin ən çox hansı bölgələrdə qeydə alındığı açıqlanıb.\nYAZTV xəbər verir ki, bu barədə Səhiyyə Nazirliyinin mütəxəssis-eksperti, cərrah-endokrinoloq Azər Hümmətov məlumat verib.\nOnun sözlərinə görə, bu xəstəliklə bağlı ən çox Qəbələ, Şəki, Qax, Zaqatala, Baləkən, Lənkəran, Quba və Qusardan olan vətəndaşlar müraciət edir.\nHəkim qeyd olunan xəstəliklə bağlı daha çox əməliyyat göstərişi verildiyini və zəhərli zob diaqnozu qoyulduğunu bildirib.\nMütəxəssis qeyd edib ki, müraciət edənlər arasında Naxçıvandan gələn pasiyentlərin də sayı üstünlük təşkil edir. O, şimal zonasından gələn pasiyentlərdə düyünə və zəhərli zoba, Naxçıvandan gələn pasiyentlərdə isə böyük ölçülü düyünlərə rast gəlindiyini vurğulayıb.\nNazirlik rəsmisi əlavə edib ki, qalxanabənzər vəzi xəstəliklərinə daha çox qadınlar arasında rast gəlinir: “Çünki hamiləlik zamanı orqanizmə ən çox yük düşən hissə məhz qalxanabənzər vəzi olur. Azərbaycanda hər 11 zob xəstəsindən 10-u qadındır”.